text:
“Conoscenza in Festa”, une altre ocasion pierdude
A noaltris nus plâs clamâle Universitât dal Friûl, ma magari cussì no nus tocje ameti che masse dispès chel Ateneu, nassût in graciis des lotis dai furlans, nol merete chê che e sarès la sô denominazion juste e naturâl. Nol pues jessi clamât cussì parcè che masse dispès nol è e nol fâs la Universitât dal Friûl e salacor al stente ancje a jessi – e a fâ – la Universitât di Udin. Si pues dî che al rive a jessi, plui o mancul, dome “Università di Udine”, ven a dî une universitât taliane (e talianone?) in Friûl.
Stant che al somee che tant che centri dal savê e de cognossince e mostri masse dispès di no cognossi la sô storie e il puest dulà che e je, al ven di domandâsi se chê che e varès di jessi la Universitât dal Friûl e pense di cjatâsi culì par câs. O ben, piês ancjemò, chê stesse situazion e fâs nassi un altri dubi: forsit no je vere che no sa dulà che e je e ce che al è il Friûl; lu sa ancje masse ben, ma propit par chel e lavore, in maniere sù par jù compagne di chê di altris istituzions di chenti (o ben: che si cjatin chenti…), cul intindiment di alienâlu e di disfurlanizâlu…
Dubis e riflessions di cheste fate a cjatin lis lôr resons in tantis des robis che al fâs – e che nol fâs – l’Ateneu. Par masse timp e in masse ocasions ce che al è previodût de norme che e istituìs chê che e varès di jessi la Universitât dal Friûl – l’articul 26 de leç statâl 546 dal 1977 che i da il compit «di contribuî al progrès civîl, sociâl e ae rinassite economiche dal Friûl e di deventâ strument organic di disvilup e di rinovament dai filons origjinaris de culture, de lenghe, des tradizions e de storie dal Friûl» – al è restât dome scrit su la cjarte. Cun di plui, la norme dal Statût dal Ateneu in cont de sô mission specifiche (la declinazion ae furlane e par furlan de “Universitas”) e je stade tornade a scrivi intune maniere plui flape e smamide tal 2011. E in chê volte nol jere retôr chel che lu clamin “Felice ma no furlan”, ma o vevin une retore che in principi a tancj di nô nus veve dât un grum di sperance parcè che – cemût che al marcave un nestri coleghe gjornalist – e jere «biele, brave e cjargnele».
Cussì al è dificil no cjatâsi in cunvigne cu lis valutazions critichis e costrutivis fatis indenant sul nestri gjornâl tal mês di Mai de professore Silvana Schiavi Fachin, intervistade di Walter Tomada. E al è facil visâsi di plui di cualchi iniziative puartade indenant dal Ateneu che, cjalantlu cuntun voli furlan e universâl, al palese chel che o podaressin clamâlu (almancul) un ciert disorientament, a tacâ di chel scandai, imbastît tal web in ocasion di une edizion passade di Vicino/Lontano, dal titul “InMyLand. Indagine su un friulano al di sopra di ogni sospetto”, là che za tes rispuestis sieradis proponudis tal cuistionari in rêt si vualmave la scjarse cognossince de dimension storiche e gjeografiche dal Friûl de bande dai siei curadôrs.
Par no fevelâ di cetant pôc che lis lenghis dal Friûl, e in particolâr la lenghe furlane, a vegnin dopradis te comunicazion istituzionâl dal Ateneu, in gjenerâl e tal câs specific di events speciâi tant che “Conoscenza in Festa”, che – se si gjave in part il video dai Carnicats lançât te sô prime edizion e cualchi piçule conference par furlan metude dentri tal program di chest an – al sarès compagn se al fos inmaneât de Universitât “della Tuscia”, di chê “di Brescia” o di chê de Calabrie.
Cundut achel, no pierdìn la nestre ande positive e o cirìn di viodi almancul cualchi aspiet positîf, a tacâ dal fat che il Cirf, che cumò si clame Centri interdipartimentâl pal disvilup de lenghe e de culture dal Friûl, al somee in cundizions miôr che tal passât. Par chel, o provìn a tornâ a domandâi al Ateneu che si movi e che al scomenci pardabon a jessi almancul un pôc la Universitât dal Friûl.
In ce maniere? Par esempli cul doprâ la lenghe furlane e chês altris lenghis dal Friûl te sô segnaletiche e te sô comunicazion istituzionâl, cul meti dentri de sô ufierte ancje cors di lenghe furlane e cors di cualchi materie fats par furlan e magari ancje cul indotâsi di un Plan speciâl di politiche linguistiche. Al fasarès dome che ben e al pararès ancje bon. Finalmentri. ❚
Farcut de Farcadice
La Universitât dal Friûl che i covente al Friûl............
“Conoscenza in Festa”, une altre ocasion pierdude


c: text/html

text:
Ecidi di Purçûs
Ai 7 di Fevrâr dal 1945 un grup di un centenâr di partigjansi comuniscj de GAP furlane, partîts la sere prime di Orsarie di Premariâs, cun a cjâf Mario Toffanin (Giacca) e Fortunato Pagnutti (Dinamite), a rivarin sul misdì al puest dal presidi de Brigade Osôf, che al jere logât intes malghis di Purçûs, comun di Atimis ma plui dongje a Faedis, con l'obietîf di meti fûr zûc chel presidi arestant i partigjans osovans che a jerin a lì che jerin comandâts di Francesco De Gregori (Bolla).
Il comant osovan al jere sul mont Topli Uork, intune malghe a une ore a pîts di Purçûs. I partigjans di Giacca a gjavarin lis armis De Gregori (cjapitani, comandant dai Alpins dal Bataion Val Tiliment, barbe dal cjantautôr) e lu coparin, insiemit al comissari politic dal Partît d'Azion Gastone Valente (Enea), a un zovin di vincj agns Giovanni Comin (Gruaro, pene rivât) e a Elda Turchetti (che Radio Londre le veve batiade "spie" dai naziscj, ma secont i partigjans osovans e jere a puest). Chel altri comandant de la Osôf, Aldo Bricco (Centina), purpûr ferît a colps di mitraie al rivà a scjampâ. I gapiscj si faserin vierzi i magazens e cjaparin la robe rivade cuntun avion che al veve procurât la mission dal inglês Thomas Roworth (Nicholson), cjaparin presonîrs altris 16 osovans, tra lôr Guido Pasolini (Ermes), fradi di Pier Pauli, e forin puartâts al Bosc Romagn. Intai dîs subite dopo, daspò procès somari, a son stâts fusilâts (mancul doi che passarin cui Gap). In dut vincj muarts.
Lis formazions partigjanis de OsôfModifiche
Lis formazions partigjanis de Osôf e jerin nassudis intal dicembar 1943 cul jutori politic dal Partît di Azion e lis fuarcis catolichis. In chestis valadis i rapuarts cui garibaldins e lis formazions slovenis a forin, partint dal autun 1944, un grum dificii, soredut daspò che i garibaldins a àn decidût lâ sot la paronance e lis diretivis dal 9º Corpus sloven e duncje di Josip Broz Tito. La popolazion e viodeve no tant ben lis formazions partigjanis, sedi talianis che slovenis, di cuant che naziscj, republichins e Cosâcs vevin fiscade sdrumât i paîs cuant che a colarin i teritoris libars di Atimis, Faedis e Nimis a la fin di setembar dal 1944.
Il comandant De GregoriModifiche
Il comandant De Gregori al veve mandât tancj rapuarts al Cuarp volontaris de la libertât e al Comitât di liberazion nazionâl di Udin su la "cuestion slovene" domandant acuardis e soluzion politichis "e di plui fuarcis par potenziâ la pussibilitât di reazion di chest comant". Intal invier 1944-1945 a forin un pocs di incuintris platâts de direzion de l'Osôf, che no veve volût la sot de ubidience dai Titins, il comant dai naziscj de SS, tra l'Osôf e la X flottiglia MAS, formazion fassiste cun funzion cuintri partigjane. La intenzion dai fassiscj a jere chê di costituì une front cuintri i slâfs e i comuniscj, de bande de l'Osôf chê di rivâ a un acuardi par rindi la vuere plui umane. Fasint in cheste maniere lis formazions Osôf a lerin cuintri di une ordenance dal Comant Volontaris de la Libertât che a livel di direzion Italie Nord che intal otubar1944 e veve batiât come "tradiment", che in timp di vuere al vûl dì muart, cualsisei sedi afâr cul nemì. Chestis tratativis no menarin di nissune bande e chê diretive no fo aplicade in cheste maniere in nissune altre bande.
Elde TurchettiModifiche
Il bon ricet dât de Brigade Osôf a Elde Turchetti, zovine che Radio Londre veve clamât spie, che i partigjans osovans a vevin assolt, daspò cualchi mês di custodie e un procès tignût li di lôr il 1 fevrâr dal 1945, al fo la colpe par justificâ la coparie. Siet agns daspò, intal '52, trentesîs dai responsabii dal ecidi, tra lôr Toffanin (che al jere parât in Jugoslavie), a forin condanâts a 777 agns di preson, cun sentence confermade in apel. Forin liberâts daûr a plui amnistiis. A De Gregori i derin la medaie di aur al valôr militâr a la memorie.
Mario ToffaninModifiche
Ducj i Osovans a forin acusâts dai gapiscj di Giacca di lâ cuintri la politiche di aleance cui partigjans Titins, di no dividi armis e robe di confuart che lôr a vevin a grazie dai inglês e di fâ afârs cui naziscj e cui fassiscj de Decime Mas par un acuardi par impedî la anession di teritoris talians a lis tieris slavis. Mario Toffanin (muart in Slovenie ai 22 di zenâr dal 1999) tai agns daspò la sô condane, al à simpri sostignût il tradiment dai Osovans (acusâts ancje di vê cjapât cun lôr tancj che a jerin cui fassiscj, di vê colaborât cun oms de Republiche Sociâl italiane e di vê di spes tignût robe che daûr dai acuardis veve di jessi dai garibaldins) e la coretece da lis sôs azions.
Monsignôr Aldo MorettiModifiche
Monsignôr Aldo Moretti, al timp partigjan Lino, fondadôr de Osôf, chel che al à cjatât intal jugn 1945 i cuarps dai partigjans copâts, intal 1997 al à dât a Famiglia Cristiana une interviste, dulà che al dîs che za intal autun dal 1944 a jerin stadis barufis cui partigjans des formazions comunistis, di cuant che si jerin metûts sot dal comant dal IX Corpus jugoslâf di Tito, cun chei di Bolla, che vevin refudât sedi di stâ sot dai ordins dai Titins che di là vie di chê zone. Chestis russadis tra fuarcis partigjanis vevin, secont Moretti, metût ator lis vôs di colaborazions tra Osovans e nazifassiscj ("Nome cualchi acuardi umanitari, nissun tradiment. O provavin a fâ prin la pâs intun cjanton di Italie"). Vôs che vevin fonde daûr dai sfuarç di un partigjan de Osôf, Cino Boccazzi, presonîr de Decima Mas di Borghese, al ven mandât a Udin a cirî contats pe difese dal confin orientâl (Borghese, daûr Moretti, al voleve difindi il confin cuintri i Slâfs, ancje par fâsi, dongje de fin de vuere, une gnove muse di patriote).
Mission ingleseModifiche
Al uficiâl inglês Rowort (Nikolson) clandestin a Udin, i vevin dit de propueste, lui veve spietât par domandâ istruzions a Londre (che à rispuindût che no i interessave): ancje cheste spiete veve slargjade la vôs di tratativis tra la Osôf e la Decima Mas. Daûr Moretti i inglês pensavin za al dopo vuere, a vevin pôre de colaborazion tra partigjans catolics e comuniscj e alore a cirivin di dividiju, rivant fin a sacrificâ oms de Osôf par meti in une brute lûs lis formazions comunistis. La denuncie di Radio Londre cuintri Elde Turchetti daUr informazions cjatadis fûr dai agjents inglês, che sarà la motivazion che scjadenarà l'ecidi, daûr cheste logjiche, e je stade fate par impiâ lis russadis ienfri formazions catolichis e comunistis.
Crimin di vuereModifiche
Giovanni Padovan, Vanni, comissari politic de division Garibaldi-Natison, a proposit dal ecidi al à declarât: «L'ecidi di Purçûs e dal Bosc Romagn, là che forin copâts 20 partigjans osovans, al è stât un crimin di vuere cence niune justificazion.»

robotstxt: allowed

filter: keep


text:
Ca sot o podês cjatâ i link pai principâi dizionaris furlan-talian in linie
Al è pussibil scjamâ il Vocabolari monolengâl furlan
pe presentazion de peraule, des definizions, de fraseologjie, che al à l'obietîf fondamentâl di prudelâ l'ûs dal furlan prime di dut inte scriture, ma ancje chel, impuartant compagn, di rinfuarçâ il stât sociolinguistic. Chest vocabolari furlan al nas prime di dut par dâ une rispueste ae domande di informazion su cemût che si scrîf par furlan cu la ambizion di rivâ, un doman, a sodisfâ lis esigjencis comunicativis de realtât furlane inte sô complessitât. I prins destinataris dal Vocabolari a son chei che a lavorin cu la lenghe furlane, ma ancje chei che a vuelin svicinâsi ae sô scriture.
Cun di plui al è pussibil scjamâ ancje Il Nuovo Vuk dizionario del goriziano
, dizionari di ûs pratic cun 2.000 vôs dividudis par schedis tematichis. I lemis a son par talian, todesc, sloven, furlan standard e furlan dal gurizan. Il dizionari, cul titul Il Nuovo Vuk
in ricuart dal lessicograf gurizan Giuseppe Vuk, autôr dal Onomastico Tecnico-Poliglotto (1864), al vûl judâ la comunicazion inte vite di ogni dì intune zone plurilengâl come il Friûl di soreli jevât. Dentri dal dizionari, i lemis no son in ordin alfabetic ma a son dividûts par schedis tematichis. Ogni schede e presente une situazion de vite di ogni dì indulà che lis personis, intune zone multiculturâl e transfrontaliere, a àn la necessitât di comunicâ cu la lenghe di chel dongje.
E pai plui picinins Lis mês primis peraulis
, il libri metût adun di Sara Moling cui dissens di Gabi Mutschlechner, cumò ancje in formât digjitâl e-book. Dentri a son 1.000 peraulis in cuatri lenghis (furlan, talian, todesc e inglês). I dissens a rapresentin plui di 50 argoments, da lis stagjons ai nemâi, da la scuele ai mestris, dal mangjâ ai vistîts.


text:
Ancje il 2012 al à sierât la stagjon des vendemis…e dai concors di bielece.
Miss Italia, che si sedi a pro o cuintri di chestis manifestazions, al è une vitrine dulà che lis miss di chenti a àn fat fâ dispès une biele figure al Friûl.
Se no us interessin i risultâts, o podês almancul cjalâ cemût che chestis zovinis nus àn rapresentât. Po ben, in ducj doi i câs o podìn jessi braurôs di Alice Kristancic, une fantate di 21 agns di Cormons.
Ancje se e je rivade aes seradis finâls, ven a stâi tal grop des primis 101, e à zontât la sô vôs a chês che si son lamentadis dal funzionament dal concors, che a favorìs il centri-sud de Italie par vie che la int a partecipe di plui votant par telefon che no tal nord.
Diplomade a Cividât come Perît agrari, e jere stade la uniche che, fra lis tantis zovinis che a passavin sul schermi de television, e veve scrite, sot dal non, la profession: imprenditrice agricola.
Di fat Alice, par cumbinâ cheste interviste, nus à invidât te frascje de sô famee une sere di brut timp parcè che «O vin lis vendemis e o soi simpri impegnade»!
La aziende di famee e je su la strade che di Cormons e mene bande la Subide: un paradîs vert di stradis in sù e jù jenfri lis vignis a pîts de mont Cuarine, tal cûr de antighe Contee gurizane.
Bac e Venere si son cjatâts in cheste cjase, dulà che Alice e la sô famee a dan bon acet cul lôr tai. Nus conte «Finide la scuele agrarie, o ai scomençât a lavorâ te nestre aziende e ancje come ustire te frascje. O ai tacât a fâ i concors di bielece l’an passât… tant par ridi! Une sere o eri fûr cui miei amîs e o ai provât a notâmi a un. Me soi gjoldude e cussì, poiade ancje di gno sûr plui grande Elena, o soi lade a fâ ancje altris».
La none de miss, sintint il fevelâ, e interven «Mê gnece e veve molât di fevelâ par furlan par vie che a scuele no si lu insegne, ancje se culì in famee si fevele dome par furlan».
Alice nus conte «Di bon che o soi lade a fâ l’Istitût Tecnic Agrari di Cividât, dulà che e je une biele atmosfere e sei i students che i professôrs a doprin ancje il furlan. Ogni volte che o tornavi a cjase mi vignive normâl di fevelâ par furlan»!
La mari de fantate, insegnante tes scuelis dal oblic, si sint clamade in cause «No vin ancjemò i mieçs par insegnâ il furlan come che o volaressin. Par esempli: ce vino di fâ cui fruts che a decidin di no partecipâ a lis oris di culture furlane? Ancje prin des leçs di tutele, jo e cualchi mê coleghe o vin simpri cirût di fâ alc tes nestri oris. Si sin sveâts tart, ma al è impuartant tacâ».
Alice e zonte «Al concors, magari cussì no, mi à capitât di vê di difindi la nestre lenghe. Altris concorintis furlanis de nestre regjon a jerin plenis dai solits prejudizis: “furlan fevele buine par blestemâ” e v.i.. No rivi a capî cemût che si fâs a vele in asse cun alc che al è part de tô culture e dal to DNA! Jo, te stesse maniere, o ami la mê famee, Cormons e il Cuei».
Fevelant des zornadis a Montecatini, e conte «Plui di cualchidun, ancje fra i autôrs des trasmissions, mi àn domandât di dulà che al ven il gno cognon cussì pôc talian. Va a spiegâi tu dal miscliç di ints che al è tal gurizan o dal fat che i miei vons no àn acetât di talianizâsi in Cristiani o alc dal gjenar. Par fâle curte i disevi che al ven de Slovenie».
Alice, intant che e conte, nus mostre lis imagjinis de sô cjavale Raissa, la fasse di miss e un ogjet che, par jê, al è sacri tant che une relicuie di un sant: un pletri doprât di Bruce Springsteen.
«O soi rivade a fâmal dâ di lui l’an passât in chê date dal so famôs “Mandi Trieste!” O stavi combatint cun altre int par rivâ a fâmi viodi dal Boss, ma o jeri pardabon strache dopo tantis oris di conciert. Lui, però, si à inacuart di me e dal fat che o jeri rindude; dopo un moment al è vignût dongje e mi à pontâde par dâmi chest so souvenir». (bon voli il rocker!, ndr)
Progjets di ca indenant?
«Se e ven cualchi buine propueste di bande dal mont de mode o dal spetacul no i disarai di no, ma par cumò nol è rivât ancjemò nuie di seri. Tal avignî, dut câs, mi viôt in cheste aziende. La mê famee e sta planc plancut cirint di slargjâ la frascje. A Zenâr la tornarìn a vierzi plui biele e grande, dulà che si podaran ancje sercjâ i bogns prodots di chenti».
Il “tata”, daûr di nô, al fâs muse contente compagnade di un “sì” di sodisfazion cul cjâf.
Il miôr “Mandi” che si pues becâ a Cormons e je la simpatiche scletece di Alice. Nus salude cul sô ridi gaiarin tant che il boli di un blanc dal Cuei, nô i augurin fortune par ducj i siei progjets. ■
Michele Calligaris
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Il Capitâl
Il Capitâl (Das Kapital) e je le opare maiôr di Karl Marx e il libri pui impuartant de teorie marxiste.Il libri I dal Capitâl fo publicât in tal 11 di setembar dal 1867 , cuant che l'autôr al jere ancjmo' vîf. I libris II e III vegnin publicâs par cure di Fiedrich Engels in tal 1885 e in tal 1894. Il libri IV (1905-1910) ven publicât par cure di Karl Kautsky cun il titul di "Teorie dal plusvalôr. Il sot titul de opare "Critiche a le economie politiche" , al met in clâr le cuintrioposizion di Marx a le economie politiche liberiste che in te epoche jere dominante.Marx , che jere jessût de scuele economiche dai economiscj classics , si slontane par meti al centri dal proces di creazion , acumulazion e ridistribuzion dal capitâl , il lavôr e , introdusint par le prime volte il concet di plusvalôr.Il pinsîr di Marx al pues jessi viodût come une riflesion critiche a lis tematichis za frontadis da Adam Smith e David Ricardo , i esponents pui cognossûs de scuele classiche. Il "Capitâl" no pues jessi considerât nome un tratât di economie , parce Marx , fevelant dal sisteme economic , al espon ancje lis carateristichis de societât capitaliste e dai rapuarts jenfri i sôi components. Base dal "Capitâl" aL è il materialisim storic , che ûl spiegâ traviârs le dialetiche , lis condizions e lis carateristichis de vite materiâl e dutis lis contradizions che vegnin fûr. Par le dialetiche , Marx al è debitôr tai confronts dal pensadôr todesc Georg Wilhelm Friedrich Hegel , di cui Marx si dîs scuelâr. Secont Marx , lis condizions e lis carateristichis de vite materiâl incidin in maniere fuarte in tai aspiets de vite sociâl, in cuant esist une struture , costituide de economie. Marx analize il sisteme capitaliste par capî cemût che al è nassût e si è svilupât , map evidenziâ lis contradizions. L'autôr al è cunvint che lis carateristichis di dutis lis societâs storichis(societât sclavistiche , societât feudâl , societât capitaliste) son fondadis sui mieç di produzion e lis tecnichis produtivis e sui rapuarts jenfri lis classis che fasin part dal procês produtîf. Par esempli , il sisteme sclavistic al jere fondât sul rapuart dispotic jenfri il sclâf che nol jere libar e il paron. Le societât feudâl invezit , lis classis produtivis no vignivin sclavizadis scugnivin fâ prestazions lavorativis par lis classis che vevin la proprietât des tiaris ,obleâs da leçs o regulis religjosis. Nancje te Etât di mieç , ducj i oms jerin uguâi di front de leçs. cun lis rivoluzions borghesis invezit , in te societât si viôt le afermazion dal sisteme capitalistic , indulâ ducj i oms son compains di front da lis leçs.Ma ancje otignude la vualiance , il proletariât scugne lavorâ par i parons dai mieç di produzion par motivazions dutis economichis.Le concentrazion dai mieç di produzion tes mans di pocjîs personis al oblêe cui che nol a nuje a scugnî vendi lis prestazion lavorativis par podê vivi e mantignî le famêe. Marx al spieghe che in une societât dulâ ducj son libars e uguâi di front de leçs , ancje le fuarce-lavôr divignude une merce , ven vindude secont il sô valôr , determinant cussi' il sfrutament dai lavoratôrs.
Bibliografie (par talian)Modifiche
- L. Althusser, Leggere il Capitale.
- D. Harvey, Introduzione al Capitale.
- C. Cafiero, Compendio al Capitale (1878), Aldo Garzanti Editore, 1976.
- E.V. Il'enkov, La dialettica dell'astratto e del concreto nel Capitale di Marx (1960), Giangiacomo Feltrinelli Editore, Milano, 1961.
Vôs coreladisModifiche
Leams esternisModifiche
- (inglês) Capital: Volume One - testo integrale nell'Archivio Internet Marxista


text:
17 dicembre 2009
Grazie Dreetôr
Jo no fâs tancj coments, ma mi sint di dî dome GRAZIE DI CÛR a Dree Venier par dut ce che mi à insegnât, no dome come gjornalist ma ancje dal pont di viste uman.
2 commenti:
- Christian Romanini ha detto...
-
Comunicât stampe
Il “mandi” dal Dreetôr
La Patrie dal Friûl (www.lapatriedalfriul.org) e ven fûr cul ultin numar dal 2009 dedicant il “Speciâl” a un teme une vore di atmosfere, “La nêf”.
Ma prin, tal editoriâl, si pues lei une impuartante notizie: Dree Venier al lasse la incarghe di diretôr dopo passe 2 agns a cjâf de storiche riviste in lenghe furlane, che al veve cjapât dopo de muart di pre Antoni Beline. “O ringrazii di cûr (ma une vorone!) ducj chei che a àn colaborât al progjet in chescj agns, metintsi a disposizion la plui part in maniere gratuite e par une passion comun: chê dal Friûl” al dîs il “Dreetôr” che al continue “O vin cirût di fat, di pandi une idee che o vevin in comun: une Patrie vierte a dutis lis personis e a ducj i aspiets dal furlanisim, cence preclusions”.
La Patrie di Dicembar e va indevant cuntune interviste a Nives Meroi, la alpiniste nassude in provincie di Bergamo, ma di vincj agns in ca furlane di adozion.
No dome “Speciâl” e rubrichis che si cjatin ogni mês ma ancje tante atualitât: in particolâr 2 intervistis di Christian Romanini a Luca Campanotto, che al à depositât tes setemanis passadis 3 denunciis cuintri la stampe antifurlane, e a Franco Soldati, president dal Udin, che al à di pôc sotscrit un acuardi cu la Agjenzie regjonâl pe lenghe furlane, pal ûs dal furlan te comunicazion istituzionâl de societât blancje&nere. “O pensi che lis istituzions, tacant de Regjon ma mi riferìs a ducj i nivei, a vedin di continuâ a tutelâ la lenghe furlane metint in vore azions incisivis. Personalmentri o soi favorevul a la difusion e al ûs de lenghe furlane inte scuele, te industrie, tal cumierç… in dute la nestre societât. Mi plasarès che gno fi al imparàs il furlan no dome orâl ma ancje scrit, coniugantlu cun chês altris lenghis” al à dit Soldati che po, a proposit de cuintriposizion tra furlan e inglês, al continue “No à di jessi nissune cuintriposizion: la lenghe furlane e à di convivi cence problemis cun chês altris lenghis. Duncje nol è coret meti cuintri il furlan e l’inglês: in dì di vuê al covente cognossi sedi lis lenghis internazionâls sedi la lenghe furlane parcè che lis nestris lidrîs a son impuartantis”.
Chescj articui a son za visibii sul sît www.lapatriedalfriul.org la che si pues lei ducj i contignûts de riviste fint al mês passât.
Si ricuarde che “La Patrie dal Friûl” si le cjate tes miôr librariis e ediculis o si ricêf a cjase par abonament.
- 17/12/09 20:47
- Venusia ha detto...
-
Mandi Dree, grazie di dut!
=)
- 20/12/09 21:51


text:
Furlans premiâts pe poesie al concors leterari dal stât talian Mendrànze, sabide ai 23 di Avost a Arabba (Belun). La manifestazion e smire a segnalâ e a premiâ i poetis plui interessants dal univiers des lenghis minoritariis ricognossudis de leç di tutele 482/99 e de lenghe romance fevelade inte Svuizare orientâl: 170 i partecipants par 330 poesiis in concors. Maurizio Mattiuzza al à vinçût il secont premi “Nàghena de Arjent 2008” cu la liriche L’univiers intun prât. Il prin premi al è stât vinçut di Maria Natalia Iiriti, cuntun componiment in lenghe greche de Calabrie. Te sezion scuele, al à vinçût un frut di Bagnarie, Matteo Gaspardis («Il bielissim planfuart»).
Par Mattiuzza al è il secont ricognossiment impuartant in pôcs mês. Di fat, une altre sô poesie, Gli alberi di Argan, in lenghe taliane, e je rivade finaliste al concors internazionâl Arteinstrada di Colmurano, in provincie di Macerata. Tescj dai siei si cjatin in diviersis antologjiis, tant che Luce e notte (Lietocolle editôr), dongje di nons come il famôs poete beat american Jack Hirschman, e Plastic poetry party, une racuelte che e cjape dentri lavôrs in viers di cualchi grande firme de cjançon tant che Elisa, Neffa e Claudio Rocchi. Cualchi poesie di Mattiuzza e je stade ancje publicade di pôc su LiberiInversi.it e Absolutepoetry, considerâts tant che sîts web leteraris talians tra i plui autorevui. Un an une vore fis pal poete nassût in Svuizare, ma furlanon di Buri.
Maurizio, continus dal premi: un ricognossiment impuartant…
Sì, jo par solit no partecipi ai concors, ma mi sameave just sostignî un concors che al ponte su lis lenghis mancul pandudis. E je stade une grande partecipazion di autôrs di dutis 12 lis lenghis tuteladis de 482, a dimostrazion che une leterature in chest cjamp e esist e cun di plui e je vivarose. Pal numar e pe cualitât dai lavôrs, o soi une vore content dal gno risultât.
Cidin cidin, chest an tu stâs tirant dongje un grum di premis e tu publichis une vore…
Al è stât un an fortunât: a Macerata o ai partecipât parcè che il premi dal concors al jere la esposizion de poesie vie pes stradis dal borc de Ete di Mieç, sede dal concors. E jere une fieste di artiscj di strade, di fat. Une idee che o sint une vore dongje dal gno mût di interpretâ la poesie. In plui di chestis ocasions, o soi lât un grum ator cun readings di poesie.
Cemût ise cumò la situazion in Friûl pe poesie?
La situazion e je ferbinte, ancje a pet di altris bandis di Italie. A son autôrs, e in ocasion des manifestazion ancje cetant public: come che o disevi o ziri avonde par fâ leturis. Clâr che no si fevele di trops oceanics di int, ma in Friûl la situazion e je vivarose, sedi come scritôrs che come public. Di fat o pensi che in tantis ocasions, come la Fieste de Patrie (o magari la Fieste Ladine, ndr) si varès di coinvolzi di plui i poetis, parcè che e je une des arts plui ferbintis in Friûl, che e merte ricognossiment e promozion.
L’univiers intun prât
A je di argasie e teis
di fueis
la mîl dai dîs
che stoi vivint cun te che
tu mi dâs
il vert dai cjamps dopo des ploiis
l’aghe celeste da lis rois
tun daspomisdì d’istât
la vite, mi par, a je cheste
si cjatisi par câs e par amôr
si reste, si met
un clap daûr che l’altri
si plante un len
un omp seren l’è un omp
ch’a l’à platât
un toc dal so univiers ‘tun prât
Dree Venier
ATUALITÂT. Mattiuzza «Naghena» di arint a Arabba............
Furlans premiâts pe poesie al concors leterari dal stât talian Mendrànze, sabide ai 23 di Avost a Arabba (Belun). La manifestazion e smire a segnalâ e a premiâ i poetis plui interessants dal univiers des lenghis minoritariis ricognossudis de leç di tutele 482/99 e de lenghe romance fevelade inte Svuizare orientâl: 170 i partecipants par 330 poesiis in concors. Maurizio Mattiuzza al à vinçût il secont premi “Nàghena de Arjent 2008” cu la liriche L’univiers intun prât. Il prin premi al è stât vinçut di Maria Natalia Iiriti, cuntun componiment in lenghe greche de Calabrie. Te sezion scuele, al à vinçût un frut di Bagnarie, Matteo Gaspardis («Il bielissim planfuart»).


text:
Nassût a Munic intal 1911 di une famee di migrants furlans, Anzil Toffolo si lu cjate a Tarcint, rientrât in Patrie, tacant dal 1916, là che al murarà intal 2000. La sô maturazion artistiche, za segnade di esperiments di grant valôr, e tache sul principi dai agns ’40. Segnât prime de esperience de vuere e daspò de resistence partigjane, cun Zigaina al firme tal ’46 il “Manifest par une art classiche moderne”. Di une sensibilitât neorealistiche, dure, peade ae tiere e al sens dal lavôr e de fadie, al passe però, e in curt, a une vision deformade de realtât, là che segn, colôr, pinel si misclicin intun berli paurôs: sium e veretât si instrecin simpri a formâ fantasimis e pôris, proiezions di une profonditât psichiche di lidrîs fuarte. Il so riferiment al reste di sigûr il mont artistic nordic dai grancj interpretis de Ete Moderne tant che Bosch o Bruegel, cjapant intal pinel une cierte ande tipiche dai pitôrs e dai artiscj flamants. Pasolini, intal 1947, al ricognosseve ae sô sensibilitât bastarde, incuietante, buine di zuiâ tra lusôr e scûr, un alc di spirtât e di tormentât, là che la lûs no je chê de realtât esterne, ma pluitost une proiezion dal so mont complicât, ingredeât, interiôr.
In cheste opare, intitulade “La ocupazion de tiere” (vueli su taule, seconde metât dai agns Cuarante, cm. 50×80), i riferiments al Cubisim e al Futurisim a son evidents; l’autôr al zonte ancje une dinamicitât fuarte e une declarazion politiche coragjose e sclete. Finide le seconde vuere mondiâl, dopo de propagande fassiste dal forment, dal imbroi des bonifichis, de ridicule pretese di vuadagnâsi une fame imperiâl, le rabie dal popul, ancje furlan, si trasforme in ocupazion: metadiaris, manoâi, operaris a son rapresentâts intune forme corâl, cuasi epiche, dongje dai lôr animâi, no diferents des bestiis inte fuarce e dignitât peade ae rivendicazion dal lavôr. In man, a puartin bandieris e imprescj: forcjis, falcets, ristiei. Oms e feminis libars, dal sigûr no sotans, cu la muse dure, i voi sgjavâts, lis mans fuartis, muscui e orgoi, braùre che si pant intal davoi dal riviel. Colôrs e formis si trasformin in vôs. Un mugugnâ rabiôs che al devente cjant di proteste. Al è un popul che al cjamine cuintri di ogni furbetât di paron, che al pretint di jessi libar, autodeterminât, fari de sô storie e de sô dignitât. A distance di cuasi setante agns, al somearès il manifest segnât cul sanc pe concuiste dignitose de Autonomie.
di Agnul Floramo


text:
Sant Denêl
Dal sigûr al esisteve di prime dal 1267 e si sa che al jere logât inte part plui alte dal cuel, dulà che e je ancjemò la torate adatade a tor di cjampanili. De descrizion di Jaroni Sini, o savìn che tal secul XVI il cjistiel al jere formât di trê puartis, di vot toratis e di une cente murade di 462 curmei. Il lûc dulà che al jere fat sù al fo vendût di Lenart e Carli di Var a Jacum Concine che al cjapà la investidure de Serenissime tal 1756; ancjemò in dì di vuê, il lûc al è dai dissendents di chê famee. Dai documents cjatâts e di ce che al è restât si pues dedusi che il cjistiel al ves tal mieç il turion, cun a pâr la gleseute, la cjase dal Gastalt, chê dal cuarp di vuardie e i magazens. Chel setôr al jere protezût di mûrs siei: plui in là di chei, viers nord e est, a jerin logadis lis cjasutis dai habitatores, cengladis ancje chês di muris. Plui injù, a mieze cueste, si disglagnave une tierce cente, cun devant roncâi e in cualchi pont infuarcide di bastions, fate sù inte seconde metât dal secul XV. Si jentrave inte fuartece passant par une torate de puarte cuntun puint jevadôr, suntun fossâl che al taiave di nord a sud dut il rilêf.


text:
Discussion:Basse furlane/furlan
Perplessitâts[modifiche il codiç]
O ai dai dubis su cheste pagjine. Intant la varietât di Sivian ise cussì diferente di meretâ une pagjine? Ise cussì diferente di chê di Rivignan, di Ariis o di Flambruç? O varessino di fa une pagjine cul furlan di Ariis, une cun chel di Flambruç e vie indenant? Par disi a son des pagjinis di dulà che si podarès partî come chê des Variants dal furlan cuntun grum di robis che al sarès biel puartâ indenant. Al varès in ogni câs di jessi mantignût, se pussibil, dal rigôr cirint ancje dai riferiments in studis e libris za publicâts. Se nol è pussibil al sarès miôr limitâsi a davuelzi un paragraf a pueste inte vôs Sivian. Une ultime robe, tal câs che o decidedin di tignî cheste pagjine, al sarès miôr cambiai il titul, ce saio "Varietât di Sivian" o "Furlan di Sivian". --Tocaibon (discussioni) 8 di Jug 2012 a lis 21:06 (UTC)
re: perplesitâts[modifiche il codiç]
Beh, te nestre zone ogni fraçion a â la sô varietât: il cuçin (zucchina) a si dîs: a Sivian cuçin a Rivignan Cusin a Aris Cucin,... ma comuncue o podaresin fâ une pagjine cu le varietât de başe furlane, no sares une brute idee. DPD- (discussioni) 27 di Jug 2012 a lis 13:36 (UTC)


text:
15 agosto 2007
Cun Chiara a Aquilee
E par tornâ sul discors che cualchi politic al fâs su inglês vs furlan, Chiara e je un esempli pratic che al dimostre che chei che a àn voie di difindi e tutelâ la lenghe furlane no fevelin dome par furlan: par lavorâ tal forest jê e scuen doprâ l'inglês, ma il fat che e continuedi a fevelâ par furlan, a scrivilu su la Patrie no i à comprometût propit nuie la cariere... Cun buine pâs dai Asquini, Ciani, Leonarduzzi, Rimati, Farcotti... e compagnie briscule che a continuin a stiçâ polemichis e posizions strumentâls.
A part la polemiche che achì o ai fat jo e che mi scusi, dulà sino lâts? Piçule gjite motare jù pe basse, tra Sant Zorç, Palme e clarementri a Aquilee (te foto) te basiliche mari de Glesie furlane.
Mandi Chiara, a la prossime!
6 commenti:
- forestpark ha detto...
-
Christian,
al e' tant che no posti sul blog. Un poc par trasferimens variis, un poc par sta' lontans dal PC, un poc par ce che el schermo mi sparave carattars cines ogni volte che i tentavi di fa' el log in.
Sta' di fat che ai scugnut passa' di nangank a forestpark ;)
Nome par diti che ue', in tune biblioteche de universitat americane che mi cjati a frequenta', localizzate no tant su ches cuestes mericanes che i telegiornai nus fasin simpri viodi (NY, LA, SD..) ma lunc el Mississippi, beh, i ai cjatat un par di titui interessans:
- PPP, La nuova gioventu', in lenghe, ovviamentri..
-D.B. Gregor, Friulan language and literature, publicat a NY dal 75 di bande de "The Oleander Press".
-Villotte e canti popolari del Friuli, a cure del dott. Luigi Ciceri per cont de filologiche..
-Le Frioulan. A partir des dialectes parlés en Roumanie, di bande di Iliescu Maria, Hague, 1962
Oltre a domandati un to eventual pare' su le coretece dai test -in particolar su chel dal Gregor, che al a' une gramatiche vere e propite-, mi par inutil sotolinea' come che il dualismo furlan-ingles al sedi fuorviant e banalizzant, e che les lenghes e son culture. Simpri.
Un salut dal Mississippi, se tu sas di furlans tal Mid West..
Mandi
- 15/8/07 23:47
- thermonuke ha detto...
-
- 16/8/07 03:18
- Christian Romanini ha detto...
-
Mandi forestpark
grazie pes segnalazions publicadis, ma no soi in stât di dâ judizis parcè che o varès di viodilis. Mi semee une robe une vore interessante che ancje tal forest si cjati alc che al fevele dal Friûl e de nestre lenghe.
Mandi Mandi
- 16/8/07 08:34
- Christian Romanini ha detto...
-
Thermo, mi pâr che tu sês curiôs... ;-)
- 16/8/07 08:34
- Furlans de diaspore ha detto...
-
Forestpark,
no isal une vore ironic ?
In tune Universitât dal midwest merecan tu cjatis libris sul furlan scrits tai agns 70.
...mandi dal Maryland,
norman
P.S. di ce bande setu ? Al flum al e' une vore lunc :-)
- 16/8/07 13:41
- forestpark ha detto...
-
Mandi Norman,
i ai dat une cjalade ai toi sitos! Bulo!
Certamentri le "epifanie" de gramatiche furlane in tune biblioteche dal Midwest (ah, i soi a Saint Louis) mi a' fat rifleti sul fat che lenghe=culture.
Christian, visto che le gramatiche ai e' in Ingles, tu podaressis legarale a chei che e sostegnin el dualismo furlan-ingles. Se e doprassin l'ingles come lenghe veicolar par insegna' el furlan, forse (lor) e rivaressin a salva' "capra e cavoli", no?
A part les battudes, che si preoccupin di insegna' ben ancje l'ingles, magari fasint riva' dai insegnans marilenghe e insegnant un poc di mancul leterature.
Un mandi special ai furlans in tai Stas Unis.
- 17/8/07 01:19


text:
SECOND LIFE – CE ISAL?
«Second Life» al è un mont virtuâl tridimensional che, come che al dîs il sît uficiâl www.secondlife.com al è “imagjinât, creât e possedût” dai utents che lu frecuentin.
Di fat ogni avatar al pues comprâ un teren, modificâlu, fâ sù cjasis e inventâ robis che, a pene creadis, a son di sô proprietât e duncje a podin sei vendudis a altris utents. La monede uficiâl e je il linden, dal non de societât che e à creât SL: la americane Linden Lab. Ogni dì miars di personis si cjatin tal mont virtuâl par interagjî come se a fossin tal mont reâl savint che daûr di ogni avatar e je une persone vere. Ma ce si puedial fâ su Second Life? Al è pussibil viodi concierts, partecipâ a events, viodi mostris e comprâ robe, ma soredut cognossi int di dut il mont e divertîsi! Par jentrâ in «Second Life» al baste lâ sul sît uficiâl, regjistrâsi e discjamâ il program par scomençâ a movisi tal mont virtuâl. Un account base al baste par scomençâ e nol coste nuie; un account premium invezit al coste 72$ par an (o 9,95$ par un mês) e ti da 1000 linden iniziâi e 300 ogni setemane.
Fintremai al mês di Lui dal 2007 i utents di SL (residents) a jerin passe vot milions tal mont (250 mil in Italie) e si spindevin plui di un milion e mieç di dollars (reâi) in dì. Tai ultims mês tantis aziendis e istituzions si son creadis une emanazion virtuâl su Second Life: da la Apple a la Sony, da la IBM a Gabetti, ma ancje il stes Di Pietro e Radio 24.
Un avatar furlan nus fevele di «Second Life»
Cemût ti clamistu?
Nemesis Giger
Om o femine?
Om
E chel che ti à creât, isal om o femine?
Vino di metisi cumò a discuti dal ses dal creatôr? E che al cjali che ancje nô ae nassite no vin i gjenitâi…
Pardabon?
Sì, Second Life no ti furnìs i caratars sessuâi primaris. Se tu âs voie di vêju tu âs di comprâju. La dite Exicite che ju prodûs, di fat, e je deventade miliardarie.
O signôr, ce mont dificil… E ce lenghe fevelaiso?
Principalmentri inglês ma si pues fevelâ ce lenghe che tu âs voie. Jo o feveli inglês cussì o eviti di becâ talians…
«Second Life» isal un mont finît o in evoluzion e a son continuis scuviertis?
«Second Life» al è fat a isulis e a ‘nd è une sdrume. Ogni volte che o jentri a son gambiaments e evoluzions. La tiere li che o soi nassût facil che no esisti plui!
La tiere ise plate o taronde?
Plate!
Tra i teritoris podaressie esisti une isule furlane?
Po sigûr, nissun probleme baste meti dongje i bêçs e comprâ teritori. O aprofiti des vuestris pagjinis par un apel a ducj i avatar furlans: se mi viodeis ator metìnsi insiemit e fasìn sù un «Second Fogolâr»! Fin cumò però no ai incuintrât furlans.
Fevelant di bêçs: ce lavôr puedial fâ un, par tirâ un carantan?
Tu puedis metiti a costruî cualchi ogjet o pensâ a dâ servizis variis. Disìn che «Second Life» al è il paradîs dal terziari avanzât!
Cemût si fasial a vierzi une buteghe?
No son licencis, baste vê il puest e tu sês libar di tacâ la ativitât.
Tu âstu mai lavorât?
No, il lavôr al strache.
Ma ce furlan sêstu? E i bêçs di dulà ti rivino?
Ducj a àn une piçule dotazion in dì, dade di «Second Life», e dopo il gno creatôr un pâr di voltis par an al spint une decine di euros cul «Pay Pall». Cussì mi permet di vê «Lindon Dollars» che tu puedis spindi par divertiments o vistîts o afit di cjase, par esempli.
E âstu une cjase?
No le ai e no mi interesse, no ai il mâl dal modon (propit un furlan atipic! ndr).
Ma in tancj le àn, par ospitâ i amîs o fâ i lôr fats in privât.
Ma âstu di comprâle o tu te puedis fâ bessôl?
Tu puedis ancje fate di bessôl ma i vûl tante pazience. Jo une volte le ai fate (ti pareve, a la fin il vêr furlan al salte fûr, ndr): tu rivis a tirâ sù mûrs ma dopo al è il probleme che par fâlu tu dopris masse memorie e a ‘nd è un limit par zone, se no dopo tu âs problemis di visualizazion. Miôr comprâle che si sta di mancul. A mi no mi covente, o preferìs lâ ator.
E cemût si movêso? In machine?
Jo mi môf cul teletraspuart: baste che tu indichis la direzion e tu ti cjatis li che tu vuelis. Lis stradis no son nancje: lis machinis lis vendin, ma a coventin nome par fâ i bulos.
Come te vite reâl alore…
Come mieç di traspuart – ma soredut par fâ il bulo – e je plui plausibil la barcje, viodût che su «Second Life» il mâr al esist.
Isal cualchi puest dal mont li che no tu puedis lâ?
Jo no ju ai mai incuintrâts ma sigûr al è pussibil che un si sedi fat o comprât une zone privade li che al fâs jentrâ nome cui che al à voie lui.
Di resint o ai let su La Stampa che lis ditis americanis a tachin a bandonâ Second Life parcè che i abitants a pensin nome al ses e ai divertiments. Compliments, eh!
Che al scusi, ma al è come te vite reâl: il ses al è insom ae clasifiche, cjale i vuestris programs televisîfs – fìs di feminis semicrotis – come che al à vût scrit il Times. Ten cont che nô no vin di nudrîsi: duncje il ses tra lis dibisugnis al à ancjemò mancul concorints. Po dopo dut al è estremizât pe facilitât de facende, mi disin che te vite reâl e je dute plui complicade. Achì al baste un clic sul pont just e tu âs bielzà cumbinât. Simpri a vê comprât i gjenitâi, clâr.
A part i scherçs, «Second Life» al è un imprest di socializazion e la int e socialize come che e à voie.
A proposit di socializazion, i divertiments cuâi sono? Cine, teatri, concierts…
Cine no: no soi mai stât e no sai se al esist. Nancje teatri o concierts. Ten presint che par un fat di memorie e risoluzion a ‘nd è un limit a la int che e pues stâ intun stes puest.
Problemis di «ordin public?»
No, o ai dit memorie: il probleme di «Second Life» al è che al covente un grum di “mega” par visualizâ i personaçs in 3D. Se a son masse poligons (i personaçs a son fats di tancj piçui poligons, ndr) te stesse aree, il sisteme al va in dificoltât e si crein bugs (leteralmentri “carûi”: busis tal program che no lu fasin funzionâ ben, ndr). Al sucêt che no si visualize ben il panorame o a vegnin fûr moviments stramps. Di fat la Lindon – i governadôrs dal nestri mont – e à lançât di resint l’alarmi: se la incressite e continue cussì, la memorie dai services (stazions cjamadis di memorie colegadis jenfri di lôr, ndr) no bastarà e il sisteme al riscje il colàs. Insome, o vin ancje nô un probleme di sostegnibilitât ambientâl come voaltris.
Nuie concierts e manifestazions, cemût si divertîso alore?
Il divertiment principâl e je la musiche e la discoteche, oltri a la conversazion. Tra l’altri la discoteche e à la carataristiche che tu cognossis int – e feminis – une vore facilmentri, dut il contrari che te vuestre realtât, mi disin. L’unic che al reste mâl al è il gno creatôr: magari jo o cumbini cuntune avatar, ma dopo la sô creatore e je dal Nebraska e duncje nol pues verificâ di persone la cognossince.
I gjornâi sono?
Sì ma no àn cuissà ce sucès. I media struturâts no àn vite facile intune realtât fate par une comunicazion plui direte.
Domande finâl metafisiche. Esistie une vite dopo Second Life?
Sigûr, jo o crôt in «Third Life»: une vite future cence bugs, cui gjenitâi di serie e cence problemis di risoluzion.
Glossari
Avatar: un avatar intune realtât virtuâl come Second Life al è un personaç digjitâl che al ven manovrât di un utent reâl. In pratiche e je la rapresentazion virtuâl di une persone reâl.
Linden Dollar: e je la monede che si dopre in Second Life. 1000 linden a corispuindin plui o mancul a 4 dollars americans. Par scambiâ dollar americans in linden (e linden in dollars) al baste lâ sul sît uficiâl ta la sezion “linden dollar Exchange”. Si pues deventâ residents ancje cence bêçs e cence spindi (account base).
Isulis: a son lis zonis dulà che si pues fâ sù lis costruzions. Par deventâ parons di une isule bisugne paiâ une “tasse di proprietât”: 2.000 metris cuadrâts di isule a costin 25 dollars (6.600 linden) al mês.
Residents: un utent regjistrât in Second Life che al jentre intal mont virtuâl al ven clamât “resident”.
Business o bufulis?
La cjase creatore di «Second Life» e à declarât di vê vot milions di utents par dut il mont. A samein tancj, ma isal pardabon un grant numar? Lin a viodi lis cifris talianis: 250.000 utents. Come chei che probabilmentri a vegnaressin fûr metint insiemit i 10 blog plui innomenâts. Nome 30.000 dai utents lu doprin in maniere continue. L’aspiet positîf par SL al è che a àn un timp di permanence in dì une vore alt, ma il numar nol è cuissà ce. E se si ten cont che – come che al acene l’«avatar» te nestre interviste – a son daûr a vignî fûr i prins problemis di memorie par rivâ a calcolâ dut, la espansion dal zûc e je in pericul.
Ma la grande fortune de Linden (la societât creatore) e je che al plâs un grum a gjornaliscj e impresis. I gjornaliscj si son fats inmagâ di chest mont paralêl li che a sucedin – o al samee che a sucedin – tantis robis stranis. Po dopo a podin difondi bufulis use chê che al sarès il paradîs dai pedofii o che i mafiôs si cjatin li par cumbinâ afârs: bocje ce vuelistu!
La imprese ce interès aie? Se tu vierzis alc su «Second Life», i gjornâi ti publichin subite la notizie come curiositât. Intune aziende struturade, al è l’unic spazi dulà creâ alc di gnûf e duncje i manager zovins si butin li, fuarts dal rilêf mediatic che a varan su la stampe. Ma, une volte rivâts in chest mont virtuâl, cui negozis vueits…
Insome, starìn a viodi. Ce vitis, ce Lifes!
Un avatar furlan nus fevele di «Second Life»Dree Venier e Stiefin Taboghe
SECOND LIFE – CE ISAL?


text:
Culture
La culture e je l'insiemit des cognossincis, des crodincis, des tradizions dai ategjaments e dai ideâi di un popul, di un grup di personis o de interie umanitât.
La peraule e ven dal latin colere ven a stâi coltâ, par cui la culture e sarès fate des cognossincis che un popul al à coltât tal timp.
La culture orâl e je che che si tramande di pari in fi in chês societâts che no doprin la scriture, al contrari une des carateristichis des culturis modernis e je la peraule scrite e i libris tant e je vere che specialmentri une volte si pensave che cui che al veve let tancj libris al jere une persone di grande culture.


text:
“Leç su la espansion edilizie rinovabile” (Erneuerbaren-Ausbau-Gesetz = EAG), une scrite paurose che dut câs e puartarà in curt a un cambiament sostignibil de Austrie. Cheste leç e varès di jessi, in Austrie, une specie di cjamp di base par un passaç bande une energjie sostignibile e par fissâ par fîl e par pont i plans di incentivazion e i indreçaments che a varan di stâ daûr di chest sburt a une espansion de energjie eoliche, fotovoltaiche, idriche e a biomasse.
◆ Il travuart al è cetant ambiziôs: dentri dal 2030, la Austrie e varà di cuvierzi il 100% dal so dibisugn energjetic midiant di fonts di energjie rinovabile. Il sparagn energjetic di bessôl nol baste plui, e la dibisugne di espansion energjetiche e je grandonone: dentri di dîs agns a varan di jessi dâts dongje inmò 27 Terawatt/ore – sù par jù un tierç dal consum energjetic dal dì di vuê – a emissions zero. La leç e jentrarà in vore il prin di Zenâr dal 2021 e alore nol reste masse timp; cun dut achel, il ministri austriac nol à inmò presentât nissun plan.
◆ La Carinzie e prodûs bielzà cuasi il 100% de sô energjie tacant di fonts rinovabilis. Bisugne jessi agrâts di chest aes gjenerazions che a àn aurît in maniere fative des fonts rinovabilis de regjon: la trasformazion de aghe in “aur blanc” intes centrâls idroeletrichis e à fat de Carinzie, za di desenis di agns, la pioniere de eletricitât verde. Ma a son gloriis aromai avonde stanticis, par vie che nol è vignût daûr cuasi nuie di impuartant. Se intai agns ’50, ’60 e ’70 cetantis valadis a forin sacrificadis ae dibisugne simpri plui grande di energjie eletriche che e dave daûr ae incressite de industrie, vuê a bastin un pâr di turbinis eolichis e implants solârs par tignî in brene la politiche.
◆ La Carinzie, stimade tant che esempli di Land pe energjie verde, e à mancul pussibilitâts di ce che si pense par podê sburtâ e sveltî ancjemò la svoltade energjetiche in Austrie. In sostance, si domandisi se la politiche e pense di podê fâ cont dome sui cuvierts des cjasis e su cualchi altre risierve eoliche tant che contribût ae espansion des energjiis rinovabilis nazionâls, sparagnant dut il rest. Une biele idee? No dal dut! Se il probleme al tocjàs dome la Carinzie, al sarès facil. Ma, stant che al rivuarde dute la Austrie, si varès di fâ come 60-70 agns indaûr, cuant che si sburtave cetant su la energjie idriche, ma in dì di vuê al è impensabil. In sumis, ancje lôr le pensin come pardut: si à di fâ, ma no dal gno “zardin”.
◆ Scomençâ a doprâ soreli e vint par fâi cuintri al cressi de dibisugne energjetiche al larès a pro di tancj, ancje de economie: un setôr intîr de regjon al è avodât dal dut ae energjie solâr. Ancje lis turbinis eolichis no saressin un grant savoltament, par vie che la lôr instalazion no je permanente e, se dal câs, si puedin rimovi facil. Ben clâr che ducj i intervents sul paisaç a van pensâts une vore, ma cence di lôr no si podarà lâ indevant, se si pense di rivâ al 100% di energjie verde, cun sigurece e par fâur cuintri ai mudaments dal clime. Par dut chest, lis sperancis che a divegnin de leç che o vin fevelât a son une vore grandis. Bisugnarà sburtâ il grant potenziâl dal fotovoltaic e de energjie eoliche che la Austrie e cjape dentri, ma chest al prossume ben clâr cetancj invistiments (si pense a 25 miliarts di euros) e cence mancul di disvilupâ une suaze legjislative adate, e di mudâ la mentalitât de int e de politiche in gjenar. Visìnsi che la energjie nete no ven in mût facil de prese di corint, ma de nature, e o bramìn che lis autoritâts politichis a savedin cjatâ un bon ecuilibri jenfri il disfrutament dal ambient e la tutele dal clime. ❚
La grande corse ae energjie verdeBarbara Cinausero
“Leç su la espansion edilizie rinovabile” (Erneuerbaren-Ausbau-Gesetz = EAG), une scrite paurose che dut câs e puartarà in curt a un cambiament sostignibil de Austrie. Cheste leç e varès di jessi, in Austrie, une specie di cjamp di base par un passaç bande une energjie sostignibile e par fissâ par fîl e par pont i plans di incentivazion e i indreçaments che a varan di stâ daûr di chest sburt a une espansion de energjie eoliche, fotovoltaiche, idriche e a biomasse.


text:
JULIETE E ROMEU IN FRIÛL Scuele Secondarie di Paulêt – I.C. di Faedis
Il percors al è stât centrât su la scuvierte des origjins furlanis dal mît shakespearian di Juliete e Romeu. Si trate di une vicende cuasi no cognossude, infûr di une nicje culturâl di ‘elite’. Si à volût puartâ ae cognossince dai students i risultâts de ricercje filologjiche di Cecil Coulgh, che al à scuvierte la storie leterarie de novele “Juliete” di Luigi Da Porto. La novele e à ufiert a William Shakespeare la ispirazion par componi la sô tragjedie imortâl che e à dât glorie eterne aes vicendis dai doi inamorâts e ae ambientazion veronese de storie.
Si à sielzût di fâ une comparazion tra la vicende storiche origjinâl e chê leterarie traviers la analisi dai nons dai protagoniscj e dai lûcs dulà che e je stade ambientade la storie.
Si à volût fâ rifleti sul valôr dal patrimoni storic-leterari de nestre regjon e su la impuartance di cognossi il propri teritori.
LA MAPE
LA MAPPA
I MATERIÂI


text:
Cu la opare Nuviçute mê e sȗr, jessude par Samuele editore di Manià, Stefano Montello al à vinçude la sezion par furlan dal Premi di poesie San Vît, organizât dal comun di San Vît al Tiliment. Il libri di Montello, musicist dai Flk, agricultôr sociâl e scritôr, al è la traduzion in marilenghe dal Cantico dei Cantici, il libri de Bibie atribuît al re Salomon. Un lavôr scomençât 10 agns za fa, consultant cuatri versions talianis e la version in marilenghe par cure di pre Toni Beline. «In chê volte, o stavi studiant lis vilotis furlanis e, passant i Cantici, mi soi inacuart che no jerin cetant diviers dai cjants de nestre tradizion furlane. Tant al è vêr che, gjavant fûr doi tocs a câs e domandant di distingui cuâl che al fos chel de Bibie e cuâl chel di une vilote, in pôcs a rivavin a cjatâ la diference» al à spiegât Montello. Sedi il Cantico dei Cantici che lis vilotis a fevelin dal amôr, midiant di un idiome, une lenghe. «O ai ancje notât che la rassegnazion e je la stesse: une vene sentimentâl, di sperance amorose di lui par jê e di jê par lui, compagne». Stefano al è ae sô cuarte opare leterarie. Pe Forum, tal 2014, al à scrit Manuale ragionato per la coltivazione dell’orto, version taliane di Manuâl critic par il ort. L’art de la jeche, jessût tal 2008. Po La mia generazione suona il jazz, 2011. Dal an passât, L’albero capovolto. Le opere e i giorni in una fattoria sociale (edizions Bottega Errante), a cinc agns de esperience a Volpares, la fatorie sociâl che si cjate a Palaçûl.
✒ Oscar Puntel
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
O ai fat ancje un passaç su la impuartance de nestre identitât (come che o vevi scrit chi) e sul ûs des gnovis tecnologjiis come imprest di dialic cui citadins (fracait chi).
Cun di plui, o ai ribadide la impuartance de Provincie come ent di mieç tra i comuns e la regjon che e varès di vê une funzion legjislative, lassant al ent provinciâl la funzion aministrative di aree vaste (che o vevi spiegât chi e chi).
A chest proposit al è util tornâ a dî che ancje in altris bandis dal mont a esistin lis "provinciis": in Gjermanie si clamin circondaris, in Francie si clamin dipartiments, in Ingletiere e tai Usa si clamin conteis.
Cheste solfe de eliminazion des provinciis e je mode di cumò dai talians, populiste e demagogjiche, ma se o lin a viodi ben, permetêtmi la tirade, a son propit ciertis provinciis talianis che a mertin di jessi taiadis, no chês furlanis, che a àn dimostrade eficience e funzionalitât. Se tai ultins agns in Italie a son nassudis come foncs provinciis gnovis e piçulis, chi di nô invezit cuant che si fevelave de provincie di Tumieç, la int e à dimostrât sens di responsabilitât evitant un frazionament no necessari dal teritori.
Che a vadin a taiâ dulà che al covente, no chi di noaltris!
LINK:
la anteprime sul sît dal MV
l'articul sul sît da Il Friuli
il servizi dal TG3


text:
Mont Sante dal Lussari: la statue de Madone
Home Trois Troi Furlan Decime tape Mont Lussari Foto 6
Valbruna - Monte Lussari
Località attraversate
La liende e dîs che un pastorel di Cjamparòs, intal 1360, al cjate diviersis pioris dongje di une plante di mughe. Si svicine e al viôt la statue de Madone cul Frut. Le cjape e la puarte dal plevan. Par ben trê voltis la statue e torne inta chê plante di mughe.
Alore il Patriarcje di Aquilee al sugjerìs di costruî une capele propit su chel lûc. Chi, su la Mont Sante dal Lussari.
De capele antighe, magari cussì no, nol è plui nuie, cheste e je stade sostituide intal 1500 dal côr di cumò, dut di piere.
Steme comunâl
di Tarvis
Valbruna - Monte Lussari
Località attraversate
Steme comunâl
di Tarvis
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
William James
William James (New York, 11 di Zenâr 1842 - Chocorua, New Hampshire, 26 di Avost 1910), al fo un psicolic e filosof american; al lavorà soredut inte Universitât di Harvard, come professôr di psicologjie. Al jere fradi dal scritôr Henry James.
Al presentà una opare impuartante pe difusion dal pragmatisim, ma il so pensîr al fo par plui ator di une dutrine che lui al clamà empirisim radicâl. Al scrivè Principis di psicologjie (1890), opare monumentâl di psicologjie sientifiche, ma di chê altre bande al fo ancje autôr di Lis varietâts de esperience religjose (1902), il culmin di une traietorie vitâl apassionant. Al provocà ancje scandul tal mont sientific par ve difindût i vuaridôrs.
Intal 1904 al publicà Esistial la cognossince? opare dulà che al vûl dimostrâ che il dualismi tradizionâl tra sogjet e ogjet al jere une bariere par une concezion solide de epistemologjie.
Intal 1907 al publicâ publicà Pragmatisim, dulà che al esprim la sô idee che il pragmatisim al è un metodi che al identifiche cul empirisim


text:
Ai 9 di Mai e cole la Fieste de Europe. La date, sielzude tal 1985 de bande dal Consei european, che al è l’orghin comunitari là che si dan adun i cjâfs di stât e di guvier dai Paîs membris de UE, e je chê dal inovâl de innomenade declarazion Schuman. Cun di fat, ai 9 di Mai dal 1950 il ministri pai afârs forescj dal Stât francês, Robert Schuman, al fasè un intervent public a Parîs là che al marcave la necessitât di fâ i sfuarçs che a coventavin par sghindâ cualsisedi pericul di une gnove vuere.
Par Schuman – e pal so colaboradôr Jean Monnet, che al è ricognossût tant che il vêr autôr de declarazion – la pâs si podeve fâle sù dome cul meti adun relazions e risorsis economichis tra i Stâts europeans, che a jerin stâts i protagoniscj principâi dai doi conflits planetaris de prime metât dal Nûfcent. Al coventave creâ lis condizions economichis, politichis e sociâls a pro dal disvilup e de democrazie e cun chest intindiment i Stâts a vevin di tacâ a meti in vore une colaborazion fuartonone tal cjamp economic cun chê di meti dongje ancje istituzions politichis comuns. Su chest cantin, Jean Monnet al veve lis ideis claris ancjemò tal 1943, intant che al faseve part dal CLN francês: za in chê volte al scriveve che pe pâs in Europe i Stâts a vevin di dâs adun intune federazion.
Tal 1951, lis peraulis di Schuman e di Monnet a deventarin, almancul in part, realtât, cu la creazion de CECA (Comunitât europeane dal cjarbon e dal açâl). In chê volte si vierzeve in concret il cantîr de costruzion de unitât de Europe.
Un cantîr che al è ancjemò in vore e là che al è inmò cetant ce fâ. Al è par chest che si fâs fieste ai 9 di Mai. ■
MARCO STOLFO
FRIÛL EUROPE. Une date simbulMarco Stolfo
Ai 9 di Mai e cole la Fieste de Europe. La date, sielzude tal 1985 de bande dal Consei european, che al è l’orghin comunitari là che si dan adun i cjâfs di stât e di guvier dai Paîs membris de UE, e je chê dal inovâl de innomenade declarazion Schuman. Cun di fat, ai 9 di Mai dal 1950 il ministri pai afârs forescj dal Stât francês, Robert Schuman, al fasè un intervent public a Parîs là che al marcave la necessitât di fâ i sfuarçs che a coventavin par sghindâ cualsisedi pericul di une gnove vuere.


text:
La Gote
Domenica, 9 ottobre 2022
“La Gote” di Segnacco di Tarcento, presenta:
"Il commissario improvvisato" di Giuseppina Cattaneo
Un commissari un pôc confusionât, strac e desiderôs di là in pension, al ven trasferît in tun piçul paisut le che si vîf une vite tranquile, le che nol sucêt mai nuje e i pocs abitants si clamin par non, si cjiate dut un colp a risolvi tre câs misteriôs intricas, precisamenti dôs sparizions e un furto…. A dai une man in tês indagjinis e jè l’Agente Filippa, la sô “collaboratrice”. Rivarano insieme a risolvi i câs? E soredut, cjiatarano un aiût dai abitants dal paîs e des lôr fameis un tec particolâr? Starìn a viodi….


text:
I antropolics nus contin che il taramot al è un “aceleradôr sociâl”. Nol fâs mudâ un svilup di direzion, ma dome al distile agns in pôcs moments, e in agns, decenis. In pôcs mês il Friûl al à vivût il Risorziment, il boom economic, il ’68 e il post ’68. Lis feminis cul façolet neri a son ladis a Triest a manifestâ dongje des zovinis cu la cotulute curte, tes assembleis i furlans a àn tacât a no vergognâsi di jessi furlans, e tes tendis e je rivade la liberazion sessuâl. Int gnove e je rivade e tancj di lôr a son restâts culì inamorâts de tiere e de int.
Di un pont di viste economic, la riprese e jere bielzà partide e i furlans a son stâts ben atents a no pierdi par colpe dal taramot chest tren tant spietât. L’edilizie e je stade il volan par dute la riprese e pe prime volte i furlans a son stâs “libars di podê restâ”. Forsit ce che al è mancjât e je stade une vuide in grât di dâi une direzion resonade a dut chest svilup, ma si sa che la programazion no je mai stade tas cuardis da DC.
Di un pont di viste sociâl, al ven tal cjâf che Pasolini al cjantave de muart da societât contadine za dai agns ’50, e forsit il Friûl al jere restât fûr di cheste tragjedie fintremai al taramot. Ma ancje chi, l’aceleradôr sociâl al à fat il so. Dopo secui passats a jessi sotans dai siôrs nostrans o forescj, invezit di scombati par liberâsi dai parons, i furlans a an crodût di deventâ ducj siôrs, ducj borghesuts cul biliet di prime classe in te sachete, invezit de «pipe cence un fregul di tabac». Tal Istât dal ’76 la int si è dade dongje tirant fûr lis viciniis, la solidarietât di cort e borc, la cussience dal interès comun. Dal Istât dal ’77 cheste biele plante le vin lassade murî. Le vin taiade par fâ su lis nestris maledetis vilutis cun doi metris di cente atôr atôr, dulà che si vîf mâl e di bessôi, plens di pôre di dut ce che al è di fûr, cu la tavernute che e je un bunker travistît di ostarie.
Ma se l’arbul des viciniis al somee muart, puedino jessi muartis ancje lis sôs lidrîs? Lidrîs vecjis di agnorums, che a son cussì in sot e in dentri inte nestre tiere? I storics a dividin i fenomenots di lunc periodi di chei di curt: e chestis lidrîs a son di lunc, lungjon periodi. Sperâ che a tegnin dûr sot la tiere furlane, e che un doman a puedin tornâ a menâ, e je forsit une forme, o la uniche forme, di otimisim chi si podìn permeti in chest Autun dulà che dut al somee murî.
Chest an a son passâts 40 agns dal taramot e e sarès ore di tacâ a domandâsi ce che al vûl dî il slogan «il Friûl al ringracie e nol dismentee». Interogâsi sul sens de memorie, de nostalgjie e dal ricuart. Lant un tic atôr pes variis celebrazions si pues dî che la lezion che e je stade imparade miôr e je chê tecniche: di un pont di viste sismologjic si è fat tant, e ancje par chel de prevenzion e de gjestion di un pussibil event catastrofic gnûf; il Friûl nol è stât di sigûr fer. Di un pont di viste aministratîf si cjacare di «model Friûl», ma cjalant ai fats si è viodût che nol è un model espuartabil par varis resons: chê plui stretementri tecniche e je che no si è tratât di un “sisteme” organic, pensât e realizât cun criteri, ma di une grande improvisazion basade sul discjamâ ogni rogne viers il bas e su lis spalis dai sindics e dai comuns, che par braùre e fortune (e sot il voli atent de int) a àn lavorât ben.
Pal rest, si son viodudis lis solitis paradis di ogni àn e ca e là (miôr pôc che nuie) si è parfin tacât a cjacarâ de autogjestion popolâr tes tendopolis, ma si continue a sotstimâ la impuartance di cheste reazion sociâl al traume coletîf. L’operât de Protezion Civîl in situazions come il taramot da L’Aquile al è un biel spieli di chest: il massim de eficience operative che si mude intal massim da l’esautorazion de popolazion, la cuasi perfezion tecniche dal intervent ma la incapacitât di relazionâsi cul teritori. Se il pinsîr al va, come che nol pues no lâ, ai fradis e a lis sûrs di Amatrice e dintor, che in chescj dîs a patissin un lôr taramot, il consei al è di dî gracie ai volontaris da Protezion Civîl che a àn fat svintulà la bandiere cul poleçat inte lôr tendopoli, ma ancje di no acetâ nissun model imponût di fûr, nancje chel “Friuli”, e di scombati par jessi lôr a decidi cemût saltà fûr dal disastri. ❚
✒ Igor Londero – Autôr di «Pa sopravivence, no pa l’anarchie» Forme di autogestione nel Friuli terremotato: l’esperienza della tendopoli di Godo (Gemona del Friuli)
CUINTRISTORIE DAL TARAMOT. None pontade. E ‘po al rive l’Autun.............
I antropolics nus contin che il taramot al è un “aceleradôr sociâl”. Nol fâs mudâ un svilup di direzion, ma dome al distile agns in pôcs moments, e in agns, decenis. In pôcs mês il Friûl al à vivût il Risorziment, il boom economic, il ’68 e il post ’68. Lis feminis cul façolet neri a son ladis a Triest a manifestâ dongje des zovinis cu la cotulute curte, tes assembleis i furlans a àn tacât a no vergognâsi di jessi furlans, e tes tendis e je rivade la liberazion sessuâl. Int gnove e je rivade e tancj di lôr a son restâts culì inamorâts de tiere e de int.


text:
Lassâ / la famea / la cjasa / il beârz / l’ostaria / i amîs / las pedradas / un cîl da sisilas / i odôrs / di una vita.
Bussâ / la femina / i fruz / ridint / plens di poura / di mètisci / a vaî / e po’ lâ / cun corieras / e trenos / lontans / dulà che l’âga / à un âti savôr / e no san fâ / la polenta / e il vin / nol sa di nuje / e la int / a à pressa.
Lenart Zanier al à scrit lis miôr poesiis che mai a sedin stadis dedicadis al teme de emigrazion. Stagionaj (che o vin citade) e je tirade fûr di chê opare fondamentâl che e je Libers di scugnî lâ, racuelte di poesiis scritis intai agns 60-62 dal secul passât (publicade di Garzanti intal 1977).
Zanier, lui stes emigrant par un ciert periodi, al à ancje studiât il fenomen de emigrazion dal pont di viste sociologjic e storic, stant che al è un inteletuâl complet. Ma i viers culì parsore a son poesie pure e pardabon no si podarès dî miôr di chel moment, il moment dai salûts di un om che al scuen lâ. Il poete al rive adore a cubiâ la violence de denunzie des injustiziis sociâls che la emigrazion le permetin, cu la rapresentazion liriche comovude e misurade dai sintiments des personis che chei sintiments ju provin.
Ma Zanier al sa ancje tocjâ altris cuardis: chê de ironie che e rive adore a demistificâ i mîts fats sù a la buine, cuant che no son propit inventâts dal dut par fâ stâ buine la int. E cussì al sucêt che l’alpin di bronç di Comelians al devente un tricul tracul pai fruts (la canaja…) o che Capo retto al sedi la sequence logjiche di Risorgi mento.
O che un sant, Sant Martin, al sedi viodût cun voi gnûfs, voi une vore critics, e no plui chei de venerazion. Al è il teme di une poesie famose di Zanier, musicade dal Cjançonîr di Daêl ancjemò intai agns dal ’70. E culì test poetic dissacrant e musiche (di Gianni Iustulin) a cjatin une armonie straordenarie par dâi vite a un piçule grande opare mestre.
Sant Martin, come che si sa, al è deventât famôs inte iconografie popolâr pal at di gjenerositât a rivuart di un puarin plen di fam e frêt che il sant i regalà un toc de sô mantiline. Zanier nol viôt cuissà ce tante gjenerositât in chest at. E al met il dêt su la plaie: facil di fâ la limuesine, dâsi une slavassade a la cussience, cul tirâ fûr une palancute che nancje no si nacuarzìn di vêle o no vêle. E i svuizars a àn mitude la imagjin di Sant Martin sui lôr biliets di bancje. E ducj o savìn ce che e vûl dî la peraule “bancje” pe Svuizare. E cheste caritât e domande di spindi “doi par dâ e trê par fâlu savê”. Insome dut il contrari di ce che al diseve il Vanzeli…
Laurin Zuan Nardin
CULTURE – LA FABRICHE DAI… LIBRIS – Leonardo Zanier, Libers di scugnî lâ............
Lassâ / la famea / la cjasa / il beârz / l’ostaria / i amîs / las pedradas / un cîl da sisilas / i odôrs / di una vita.


text:
Parcè che chest flum, la “Aghe” par antonomasie, riferiment par il “di ca” e il “di là” dal Friûl, e je un ecosisteme cuntun ecuilibri menaçât dì par dì des ativitâts di cui che, in non dal profit, nol à nissun rispiet pal ambient naturâl che i sienziâts di dute Europe a vegnin a studiâ, a difindi, a valorizâ. O soi convint che valorizantlu, chest patrimoni ecologjic al podarès deventâ une risorse economiche par meti in vore ancje il turisim di cualitât. Se o rivarai a jentrâ in consei provinciâl, mi impegnarai par continuâ su cheste strade.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian,Ruvigne e S.Denêl).


text:
Il Comun al jentre te Uti de Cjargne
Si lavore a di un protocol di intese jenfri Regjons, pal rientri definitîf di Sapade al Friûl. Dopo che a Novembar la Cjamare e à fat bon l’ultin vie libare pe acuisizion di Sapade al Friûl, tal paîs montan i siei aministradôrs a van dilunc a dâsi di fâ par sierâ l’iter e par fâlu deventâ realtât. Tes ultimis setemanis, il sindic di Sapade Manuel Piller Hoffer al à cjapât part a di une sentade dal diretîf de Anci regjonâl vuidât di Mario Pezzetta, e al à vût ancje ocasion di cjatâsi cul president de Uti cjargnele (li che e jentrarà Sapade) Francesco Brollo: «O volevin capî – al à spiegât – cemût che e funzione cumò la gjestion aministrative dopo la eliminazion des Provinciis. In gjenerâl, disìn che par nô cumò a son doi blocs di confronts che o stin inviant: di une bande cui ents locâi par chel che al inten i servizis e la integrazion cul teritori. Di chê altre bande, cui uficis periferics dal Stât in merit a scuelis, fuarcis dal ordin, agjenziis des jentradis e vie indenant. Ta chel câs, mi soi za cjatât sedi cul Prefet di Udin che cun chel di Belum».
Pal sindic sapadin, l’impegn cumò al è chel di rivâ a dâur lis indicazions plui coretis ai siei citadins, e su chest cantin ancje la Aziende Sanitarie 3 e sta lavorant par inserî Sapade tal distret sanitari cjargnel: «Dentri di Fevrâr – al dîs Piller Hoffer – o rivarìn a vê un protocol firmât des Regjons Venit e Friûl-Vignesie Julie dulà che si definiran ducj i passaçs. In cierts câs, si trate dome di un travâs di dâts, se o pensìn par esempli al cambi des cjamaris di cumierç». Piller Hoffer nol è spaurît dal ricors inviât di resint di cualchi rapresentant de Provincie di Belum ancje parcè che aromai il guvier al à sierât l’iter pal passaç. Par chel che invezit al inten lis spietis dai sapadins, al spieghe: «Nô o vivìn massime di turisim, sedi te stagjon invernâl che ta chê estive: o sperìn di cjatâ in Friûl la atenzion juste par une zone montane come la nestre».
Tal incuintri che al è stât ae fin di Zenâr jenfri i rapresentants di Comun di Sapade e Regjon Friûl-Vignesie Julie si è metude la atenzion sui servizis che a integnin sanitât, traspuart public locâl e scuele. Cu la presidente de Regjon Debora Serracchiani si à fevelât ancje sul dissen di leç leât ae jentrade di Sapade che al è po finît ae atenzion dal Consei regjonâl. In merit ae scuele, la Regjon si è impegnade a clamâ dongje in curt un incuintri jenfri ducj i sogjets interessâts, di maniere di definî i aspiets leâts aes iscrizions e ae unificazion intun istitût comprensîf dal Friûl-Vignesie Julie, par evitâ disasis a students e fameis. In teme di viabilitât, si à previodût che pal moment la competence e resti in man a Veneto strade, che, une volte fatis dutis lis ricognizions dal câs, le passarà a Fvg strade. Sul front sanitari, invezit, za cul prin di Fevrâr i sapadins a podaran gjoldi dal servizi furlan cun chê di garantî ancje il traspuart pes emergjencis midiant l’elicotar, viodût che Sapade e pues za contâ suntune plaçute di rivade pai mieçs. Infin, par chel che al inten lis cuistions legâls, intant dal incuintri si à ribatude che la competence su la aree sapadine e reste al tribunâl di Belum, viodût che il trasferiment di une Regjon a di chê altre no modifiche lis circoscrizions judiziariis.
di Piero Cargnelutti


text:
La aziende pai Servizis Sanitaris n. 3, sole Aziende Sanitarie regjonâl, e je stade premiade a Rome dal Osservatori Nazionâl pe salût de Femine
Ai 3 di Dicembar stât, li de Cjamare dai Deputâts a Rome, il Ministri de Salût al à assegnât ae ASS3 la cualifiche di "3 Bolins Rose" premiant la Aziende pal so impegn tal svicinâ la salût al mont feminin, massime tal ospedâl di Sant Antoni Abât di Tumieç.
Ce isal il Program ONDA?
L'Osservatori Nazionâl su pe salût de Femine (O.N.Da), nassût pe promozion e tutele de salût des feminis, al à screât tal 2007 il Program Bolins Rose indreçât a lumâ e premiâ i Ospedâi talians "vicins aes feminis", vâl a dî chês struturis che a furnissin percors diagnostics terapeutics e servizis cuintri lis malatiis feminîls plui impuartants dal pont di viste clinic e epidemiologjic, cun cetante atenzion aes necessitâts specifichis de utence rose.
Il program al è indreçât sedi a sburtâ la midisine di gjenar dentri dai ospedâi, element indispensabil par miorâ la cualitât e l'acès ai servizis; sedi a inviâ la metude in vore di une rêt di ospedâi "a misure di femine", indulà che chestis a puedin indreçâsi cernint, par mieç di un canâl di informazion privilegjât e trasparint, lis struturis che plui si confasin aes lôr necessitâts.
La esperience fate dilunc chescj cinc agns e à permetût di inzornâ dal dut il program, prontant un Bant di concors - pes struturis ospedaliris dal teritori nazionâl e ancje par chês di lenghe taliane tal forest – che al previôt un gnûf metodi di valutazion dai ospedâi fondât su criteris obietîfs e specifics.
I ospedâi, partecipants ae iniziative, a son stazâts e po dopo premiâts cu la assegnazion di bolins rose di 1 a 3, daûr dai servizis dâts fûr di chei reparts che a curin lis patologjiis specifichis femininis.
La gnove Vuide Nazionâl Bolins Rose in formât digjitâl, presint in passe 17mil farmaciis sul teritori talian, in plui che fâ cognossi i components dal gnûf network Bolins Rose, e je tant che un imprest concret e pratic che al permet aes feminis di podê sielzi lis struturis che a stimin plui dongje aes lôr necessitâts.
Tal gnûf sît www.bollinirosa.it, avodât ae iniziative e aes ativitâts a cheste peadis, si cjatin publicâts ducj i ospedâi premiâts, cui lôr servizis, spartîts par regjon, co e je ancje la pussibilitât di dâ un judizi partint de esperience direte di ognidun.
I CRITERIS PE ASSEGNAZION DI BOLINS E LA SITUAZION DE REGJON FRIÛL VIGNESIE JULIE
Chi sot i criteris pe assegnazion aes Struturis Ospedaliris di 1, 2 o 3 Bolins Rose valevui par doi agns:
- Presince di Unitâts Operativis che a curin lis patologjiis femininis specifichis: dentri de struture ospedaliere si cjatin Unitâts pe assistence e cure des patologjiis des feminis plui impuartants dal pont di viste clinic e epidemiologjic.
- Justece dal percors diagnostic terapeutic: metude in vore di nivei di cure e assistence bogns di sigurâ une buine gjestion de malatie, massime cun atenzion aes carateristichis psico fisichis e aes dibisugnis des feminis (servizis clinics).
- Posizionament de paziente al centri des curis: centralitât de femine e tutele de sô dignitât midiant la umanizazion des curis.
- Presince te Aziende Sanitarie di feminis in posizions di ponte.
Lis domandis dal cuestionari di valutazion a son stadis imbastidis di un grup multidissiplinâr di esperts, daûr des Liniis vuide dal Ministeri de Sanitât e de Societât Sientifiche e a ognidune a son stât dâts ponts, daspò di chest e je stade la assegnazion di 3 (massim), 2, 1 o nissun Bolin Rose.
Publicazion realizade in gracie dai contribûts de Leç n. 482 dai 15 di dicembar dal 1999 (Normis in cont de tutele des minorancis lenghistichis storichis) e cul supuart organizatîf de Direzion Centrâl Culture, sport, relazions internazionâls e comunitariis – Servizi Coregjonâi tal forest e lenghis minoritariis (Regjon Friûl Vignesie Julie).


text:
Se chest al è un om
Cuant che tu sarâs grandut, Lorenzo, une des robis che ti judarà di plui al sarà lei par cognossi, par cressi. Un siôr che si clamave Primo al à scrit un libri che tu puedis cjatâ ancje in Rêt (frache chi) e che al scomence cussì.
Voaltris che o vivês sigûrs,
tes vuestris cjasis cliputis,
voaltris che o cjatais tornant sotsere
la bocjade cjalde e musis amiis:
considerait se chest al è un om
che al lavore tal paltan
che nol cognòs pâs
che al scombat par mieç pagnut
che al mûr par un sì o par un no.
Considerait se cheste e je une femine
cence cjavei e cence non
cence plui fuarce par ricuardâ
vueits i voi e frêt il grim
tant che un crot in Unvier.
Meditait che chest al è stât:
us comandi chestis peraulis.
Scolpîtlis tal vuestri cûr
stant in cjase lant par vie,
lant a poiâsi o jevant;
ripetêtlis ai vuestris fîs.
O us si disfi la cjase,
la malatie us fermi,
i vuestris fruts no us cjaledin plui.
Lei, Lorenzo, lei. Impie la lûs tal scûr de ignorance e sbreghe chê coltre di bausiis se cualchidun al volès butâle parsore de veretât e al olsàs a dî "nol è mai sucedût". Par no dismenteâsi di chê zornade, ai 27 di Zenâr dal 1945. E par che no torni plui chê tragjedie. Mai plui.


text:
AAS3 "Friûl de Alte - Culinâr – Friûl di Mieç"
- Cjarte dai Servizis AAS3 [pdf - 2.27 MB] (il link al vierç une gnove barconete)
Cjarte dai Dirits e dai Impegns
- Cjarte dai Servizis [pdf - 183.46 KB] (il link al vierç une gnove barconete)
- Cjarte dai Servizis - FRUTS E FANTATS [pdf - 133.32 KB] (il link al vierç une gnove barconete)
- Cjarte dai Servizis - ASSISTÛT [pdf - 145.51 KB] (il link al vierç une gnove barconete)
Medisine dal Sport
- Cjarte dai Servizis [pdf - 195.6 KB] (il link al vierç une gnove barconete)
Cardiologjie e Riabilitazion Cardiologjiche
- Cjarte dai Servizis [pdf - 166.63 KB] (il link al vierç une gnove barconete)
Radiologjie
- Cjarte dai Servizis [pdf - 404.98 KB] (il link al vierç une gnove barconete)
Percors Nassite
- Cjarte dai Servizis Percors nassite [pdf - 790.36 KB] (il link al vierç une gnove barconete)
Riabilitazion
- Cjarte dai Servizis [pdf - 202.45 KB] (il link al vierç une gnove barconete)
Oncologjie
- Cjarte dai Servizis [pdf - 186.35 KB] (il link al vierç une gnove barconete)
Gastroenterologjie e endoscopie digjestive
- Cjarte dai Servizis [pdf - 186.91 KB] (il link al vierç une gnove barconete)
Distret 1 Cjargne
- Cjarte dai Servizis [pdf - 161.29 KB] (il link al vierç une gnove barconete)
Distret 2 Glemonàs, Cjanâl Dal Fier, Val Cjanâl
- Cjarte dai Servizis [pdf - 274.37 KB] (il link al vierç une gnove barconete)
Distret 3 San Denêl
- Cjarte dai Servizis [pdf - 267.13 KB] (il link al vierç une gnove barconete)
Distret 4 Codroip
- Cjarte dai Servizis [pdf - 265.56 KB] (il link al vierç une gnove barconete)
RSA Tumieç
- Cjarte dai Servizis [pdf - 236.72 KB] (il link al vierç une gnove barconete)
RSA San Denêl
- Cjarte dai Servizis [pdf - 239.76 KB] (il link al vierç une gnove barconete)
RSA Codroip
- Cjarte dai Servizis [pdf - 235.81 KB] (il link al vierç une gnove barconete)
Aree des Dipendencis
- Cjarte dai Servizis [pdf - 204.12 KB] (il link al vierç une gnove barconete)
Dipartiment di Salût Mentâl
- Cjarte dai Servizis [pdf - 174.86 KB] (il link al vierç une gnove barconete)
Rêt teritoriâl des curis paliativs
- Cjarte dai Servizis [pdf - 190.81 KB] (il link al vierç une gnove barconete)
ultime modificazion: March 13, 2019 Coments / Sugjerimentstorne sù


text:
Gjone i disubidìs a Diu
1 1 La peraule dal Signôr e plombà sore di Gjone, fi di Amitai. I disè: 2 “Jeve sù e va te grande citât di Ninive e berle cuintri di jê che la sô tristerie e je rivade sù fin chi di me!”. 3 Gjone al partì, ma par scjampâ a Tarsis, lontan de presince dal Signôr. E lât jù a Jope, s’intivà tune nâf ch’e stave par lâ a Tarsis; al paià il viaç e al montà sù par lâ cun lôr a Tarsis, lontan de presince dal Signôr.
Gjone butât tal mâr
4 Alore il Signôr al discjadenà sul mâr un aiaron e sul mâr si alçà un grant burlaç, che la nâf e riscjave di lâ in sfas. 5 I marinârs, scaturîts, si meterin a berlâi ognidun al so diu e a butarin tal mâr dute la robe ch’e jere su la nâf, par slizerîle. Gjone invezit al jere lât jù te part plui rimite de nâf e, distirât, al durmive come un çoc. 6 Il sorestant de sdrume i lè dongje e i disè: “Parcè duarmistu po? Jeve sù, clame il to Diu; salacor Diu al varà remission di nô e no nus fasarà murî!”. 7 Intant si disevin un cul altri: “Anìn, tirìn la bruscjete par savê par colpe di cui che nus è plombade cheste disgracie”. A tirarin la bruscjete e la bruscjete i rivà a Gjone. 8 Alore i domandarin: “Continus là che tu sês distinât e dontri che tu vegnis; di ce tiere che tu sês e di ce popul”. 9 Ur rispuindè: “Jo o soi un ebreu e o tem il Signôr, Diu dal cîl, ch’al à fat il mâr e la tiere!”. 10 Chei oms a cjaparin un grant spac e i domandarin: “Po ce âstu cumbinât?”. Di fat a jerin vignûts a savê che lui al scjampave lontan de presince dal Signôr, come che ur veve palesât. 11 I domandarin: “Ce vino di fâti par che il mâr si cidini parsore di nô?”. – Che di fat il mâr al jere simpri plui sotsore –. 12 Ur rispuindè: “Cjapaitmi e butaitmi tal mâr. Cussì il mâr si cidinarà parsore di vualtris. Di fat o ricognòs che chest grant burlaç us è capitât par colpe mê”. 13 Tal fratimp lôr a ciririn di tornâ a tiere, ma dibant, parcè che il mâr al jere simpri plui discjadenât parsore di lôr. 14 Alore a clamarin il Signôr e i diserin: “Signôr! No sta lassânus murî par colpe di chest om e no sta fâ colâ sore di nô sanc nocent. Di fat tu, Signôr, tu âs fat ce che ti à parût just”. 15 Po a gafarin Gjone e lu butarin tal mâr; alore il mâr si cidinà de sô rabie. 16 Podopo chei oms, gafâts di un grant timôr dal Signôr, i ufririn un sacrifici al Signôr e si avodarin a lui.


text:
Il furlan un pôc lu capìs, ancje se i dûl di no vêlu sintût fevelâ di zovin, e al presee un grum il sens di identitât che a àn ancjemò i furlans. Un valôr impuartanton massime in cheste ete globâl. Lu dîs a clâr Krzysztof Zanussi, inteletuâl european nassût a Versavie tal 1939, regjist, produtôr, senegjatôr, autôr di cines di grant impegn morâl e di elegance formâl, cognossûts in dut il mont e che i àn valût cetancj premis e ricognossiments internazionâi (tant che «Di un paîs lontan», pelicule su la vite di Karol Wojtyla, e «L’an dal soreli cuiet», che e à vinçût il Leon di aur ae Mostre dal cine di Vignesie).
A Udin, ai 17 di Mai, par presentâ il so libri «Timp di murî. Ricuarts, riflessions, storiis» – un diari che al è lezion di vite, di cine, conte di fede, oltri che fotografie di une ete interie e dai siei cambiaments -, dât fûr de cjase editore Spirali, Zanussi al ricuarde «cun tenarece» lis sôs origjinis furlanis. «Tal Votcent – al dîs, vint iniment chel che i contavin il pari e il nono -, tal timp de costruzion des feroviis, un gno von, des bandis di Pordenon, forsi di Cjistiel, cence jessi dai confins dal ream dai Asburgs, al fasè sù la ferovie di Vignesie a Viene e po fin a Leopoli. Tant che i miei vons, ancje jo, tal cjamp de culture, o cîr di fâ colegaments, di meti jù puints».
Zanussi al confide che la memorie dai vons «e je simpri vive». Ancje in gracie dai incuintris che al fâs. «Viazant par presentâ i miei cines, in cetancj Paîs, massime Canadà, Australie e Argjentine, o soi stât ricevût cun calôr no dome dai emigrâts polacs, ma ancje di chei furlans. O sint di apartignî a ducj i doi i popui». In «Timp di murî», Zanussi al scrîf di invidiâ cui che al cognòs ben la sô gjenealogjie. «Si sintìn plui sigûrs se o savìn cui che o sin – al sclarìs a vôs -, se o cognòs la mê identitât no ai pôre di chei altris, anzit, mi vierç a chei altris. Jo no ai pôre di cui che al à une identitât fuarte, o ai un pocje di pôre des personis confusionadis, pierdudis, dai cosmopolitis superficiâi».
Une idee de tiere di origjine il cineast polac le à (di un pôc di timp incà al ten i contats cu la famee Zanussi, chê che e à fondât la innomenade aziende di eletrodomestics, lontane parintât dal regjist polac), massime dai furlans: »Lavoradôrs, organizâts e inventîfs», al dîs.
Prime di saludâsi, Zanussi mi fevele di un fat che pôcs a cognossin. Dilunc des ripresis in Polonie dal cine su pape Zuan Pauli II, fat in cooperazion cu la Italie, lis comparsis, pe plui part contadins di mont, a ufririn la paie di une zornade di lavôr pai taramotâts dal Friûl. «Al fo un grum comovent – al ricuarde Zanussi -. Lis comparsis, 3 mil sù par jù, a rivavin di cetantis parochiis de mont. A jerin zornadis fredis e cu la nêf. Nus diserin che no volevin vendi la lôr soference. Lôr a jerin li pal Pape e, te Polonie comuniste, cheste e jere une sielte di oposizion. I bêçs a forin dâts ae Crôs rosse taliane, par cuistâ tendis e altris materiâi pai taramotâts furlans. No si saveve masse di chê tragjedie, ma l’impuartant al jere dâ alc a cui che al veve dibisugne».
ERIKA ADAMI
ATUALITÂT. Di Cjistiel a Varsavie, cun lidrîs in Friûl............
Il furlan un pôc lu capìs, ancje se i dûl di no vêlu sintût fevelâ di zovin, e al presee un grum il sens di identitât che a àn ancjemò i furlans. Un valôr impuartanton massime in cheste ete globâl. Lu dîs a clâr Krzysztof Zanussi, inteletuâl european nassût a Versavie tal 1939, regjist, produtôr, senegjatôr, autôr di cines di grant impegn morâl e di elegance formâl, cognossûts in dut il mont e che i àn valût cetancj premis e ricognossiments internazionâi (tant che «Di un paîs lontan», pelicule su la vite di Karol Wojtyla, e «L’an dal soreli cuiet», che e à vinçût il Leon di aur ae Mostre dal cine di Vignesie).


text:
Il destin dal autonomisim furlan al è simpri stât dome un: jessi ignorât dai partîts talians cuant che nol jere calcolât pericolôs, doprât cuant che lu si podeve doprâ, dispreseât cuant che no lu si podeve plui controlâ.
_Intal ultin periodi si disarès duncje che alc tal aiar dal Friûl al à di jessi pardabon cambiât, parcè che i partîts talians a stan scomençant a atacâ in maniere simpri plui dure chei esponents
dal mont politic, in particolâr sindics e aministradôrs, che a son daûr a fâ sintî simpri plui fuarte la vôs di chei che a pensin che l’identitât furlane e la specialitât a sedin valôrs di difindi cul cûr e cu la anime, ma ancje cul cerviel.
_Invezit int che e à vût responsabilitâts ancje di guvier
in cheste regjon, come il conseîr
Luca Ciriani, fevelant de pussibilitât di costituzion di une fuarce autonomiste si sint menaçade: lu à dimostrât atacant la Assemblee de Comunitât Linguistiche Furlane e il president dai siei 102 sindics, Diego Navarria.
Par Ciriani dome chei che a àn un cognon furlan come lui a son in stât di podê dî la lôr su l’autonomie dal Friûl: i “sicilians” come Navarria a àn di stâ dome cuiets a scoltâ i Fratelli d’Italia, che lôr sì a vuelin
il ben dai furlans.
_L’ironie di Ciriani si è indreçade ancje ai sindics dal Pat pe Autonomie. «Dulà jerino fin cumò, intant che la Serracchiani ur disfave i Comuns?» si domande.
Se al ves voie di scoltâle, la rispueste e je clare: a jerin intai lôr municipis a cirî di parâsi dai dams che ancje chei come lui a àn fat aes nestris comunitâts.
Ciriani si dismentee – ma i furlans no – di jessi stât vicepresident de zonte di Renzo Tondo, chel che al diseve «Il friulano è una cazzata!».
_Dulà jerial lui intant che Tondo al firmave cun Tremonti un Pat che al sdrumave la autonomie finanziarie de Regjon?
Par sigûr la Serracchiani no varà fat di miôr, ma almancul e sta cidine pe vergogne. Invezit Ciriani al tabaie: parcè?
_Si sa, la gjaline che e cjante e je simpri chê che e à fat l’ûf.
La conclusion duncje e je dome une: in chest moment tancj sindics, aministradôrs e citadins a àn capît che çampe e drete no fasin (se mai ju an fats) i interès dai furlans. E sul teritori e je daûr a nassi, intune farie politiche simpri plui autonomiste propit parcè che e nas dal bas, une propueste politiche che e tache pardabon a dâ fastidi.
_E je une gnove classe dirigjente vignude su tai municipis a “pan e delibaris”, che aromai e je pronte a mostrâ a Ciriani e ai suoi Fratelli (d’Italia e no dome) di jessi une alternative che no si spavente: ni di front ai siei atacs, ni di front ae prospetive di vuidâ la Regjon. ❚
✒ Walter Tomada
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Novembar al scomence cu lis zornadis dai Sants e dai muarts, che te nestre tradizion di seculoruns a jerin di riflession, ricuart, preiere, silenzi, ma a riscjo di jessi splantadis di une fieste plui banâl e comerciâl come chê di Halloween. Subit dopo di chestis zornadis e je stade metude sù la fieste dai 4 che e ricuarde la fin de I vuere mondiâl. Ce tante retoriche che si à doprade par memoreâ i tancj muarts in vuere. Salacor unic sisteme par taponâ i disastris che ogni vuere e puarte cun se.
In merit a lis tantis ricorencis sglonfadis plui dal dovût a lis tantis bufulis che si sintarà ancje in cont dal 150esim de unitât di Italie o presentìn chestis considerazions che nus lasse pre Antoni cu la sô solite clarece e francjece.
pre Roman Michelotti
Storie e storiis
Publicade su La Vita Cattolica ai 10.11.2001
La Italie e je une republiche democratiche fondade sul lavôr. Al è il prin articul de costituzion. Cjalant l’esercit dai disocupâts, o si gambie la situazion o si gambie la costituzion. A pat che no cjapìn ancje il test di fonde come un mût di dî. E al vignarès propit di pensâlu se si cjale altris articui basilârs, come il sîs, chel des minorancis, ancjemò tal mont de lune come aplicazion.
E ce dî dal articul 11, chel che al ripudie la vuere, e di Berlusconi e dute la sô congreghe di centri-gjestre che a batin fûc e flamis par intervignî cu lis armis inte «mission» cuintri dal terorist Osama bin Laden, par vê un puest in prime linie, par rifâsi une virgjinitât denant dai americans e dai inglês, come che îr Mussolini al domandave almancul 5000 soldâts muarts par podê sentâsi a spartî i beneficis de vitorie?
Se la fonde e je cussì clopadice, inmagjinâsi il rest!
Mi ven il scrupul che dute la struture e sedi fate sù su la mitologjie, su la falsetât storiche, su lis bufulis oleografichis, su la retoriche e che la nestre storie resint e viere e sedi fate di storiis. Mil bausiis no fasin la veretât e mil storiis no fasin la storie. E la storie cence fonde no ten in timp normâl e tant mancul in timps come i nestris. Ancje cirint di punturâ dut cun gnove retoriche, come che si sta fasint ancje al nivel plui alt.
O vin a pene celebrât il fatidic 4 di Novembar, zornade consacrade a la grande vitorie de Grande Vuere, che in realtât al è stât un armistizi dopo cuatri agns di un stragjo inutil, che nus à jemplâts di muarts, di miserie e di monuments e al à preparât il teren velenât pal secont conflit, inmò plui disastrôs e injustificabil. Onestât e serietât e volarès che cheste zornade e deventàs une zornade di penitince, di esam di cussience, di rivisitazion des causis di tante matetât plui che di celebrazions di une glorie inesistent. Propit par onorâ i muarts, par che il lôr sanc al servissi a alc e a sedin i ultins. Mi plasarès che ogni monument al fos un amoniment, là che si fermisi a rifleti, a vaî. Cidins e cul cjâf bas.
La zornade celebrative le àn dedicade a la unitât nazionâl. Un teme impuartant, se vivût in maniere juste; periculôs se al devente ocasion di altre retoriche e di altris mitologjiis. Personalmentri mi varès plasût che si batès di plui sul federalisim, che nol è mancul impuartant de unitât e al è plui rispietôs de storie e de vocazion culturâl dai popui che a son in Italie. Che si ves la onestât di rivisitâ dut chest secul e mieç, cjalant cence parevôi e contant lis robis come che a son ladis, cun debits e credits, par cjatâ une fonde reâl, umil, sclete, vere, che e tegni.
Biel che o jeri in vacance sul Gargan, mi soi intivât intun siôr di Milan che al cognosseve la nestre regjon. Mi à contât che al è stât a Cjaurêt, a visitâ l’Ossari. Une visite comovent. «Ma il dolore più acuto l’ho provato quando ho letto sulla segnaletica il nome santo di Caporetto ribattezzato dagli Slavi in Kobarid. Un autentico sacrilegio!».
O ai cirût di spiegâi che il sacrilegjo lu vevin fat i talians e che i slovens a vevin dome tornât a meti chel non che al è simpri stât. Mi à cjalât di svuec e mi à dit che no ai sens civic e morâl e nissun rispiet pai muarts. Probabilmentri lu diseve in buine fede, parcè che lu vevin imbroiât a scuele. Si puedial onorâ i muarts contant bausiis? Si puedial onorâ la storie contant storiis? Si puedial fâ la gjeografie spostant i confins e inventant nazionalitâts mai esistudis? Aial sens dâ une medaie pe resistence a Zara, che no je mai stade taliane ma in câs venite, vierzint feridis profondis te memorie di altris popui? Dutis domandis di fâsi almancul in chescj dîs di rimembrance.
PRE ANTONI BELINE
IL FERÂL. Storie e storiis............
Novembar al scomence cu lis zornadis dai Sants e dai muarts, che te nestre tradizion di seculoruns a jerin di riflession, ricuart, preiere, silenzi, ma a riscjo di jessi splantadis di une fieste plui banâl e comerciâl come chê di Halloween. Subit dopo di chestis zornadis e je stade metude sù la fieste dai 4 che e ricuarde la fin de I vuere mondiâl. Ce tante retoriche che si à doprade par memoreâ i tancj muarts in vuere. Salacor unic sisteme par taponâ i disastris che ogni vuere e puarte cun se.